40/2021 FORU DEKRETUA, maiatzaren 26koa, Hezkuntza Departamentuaren egitura organikoa ezartzen duen urriaren 30eko 267/2019 Foru Dekretua aldatzen duena.\nNafarroako Gobernuak eta EH-BILDU NAFARROA parlamentu taldeak Nafarroako 2021eko Aurrekontu Orokorren proiektuari buruz sinatutako aurrekontu-konpromisoen akordioak, hirugarren.3 puntuan, 0-3 zikloari buruz ari dela, ezartzen du Nafarroako Gobernuak hitz ematen duela Hezkuntza Departamentuaren barruan zerbitzu bat sortuko duela inplikaturik dauden eragile guztiekin departamentuarteko lana sustatzeko, helburu hauekin: Eskubide Sozialetako Departamentuaren izenean diren haur eskolak 2021-2022 ikasturtean Hezkuntza Departamentuaren menpe egotera igarotzeko prozesua aztertzea, egiturari, langileriari, jantokiari eta abarrei buruz egin behar diren urratsak eta arau aldaketak antolatzea eta prozesu horren egutegia finkatzea.\nHorrenbestez, konpromiso hori betetzeko, beharrezkoa da Haur Eskolen Zerbitzu berri bat sortzea Hezkuntza Zuzendaritza Nagusiari atxikita, aurreko paragrafoan azaldutako jarduketak sustatu eta antolatu ahal izan ditzan.\nBestalde, Hezkuntza Departamentuak eta Eskubide Sozialetako Departamentuak akordio bat sinatu dute prestakuntza ziurtagarriaren, gaitasunen akreditazioaren eta erreferentzia nazionaleko zentroen gaineko eskumenak eskualdatzeko.\nEskumen eskualdaketa horrek berekin dakar Lanbide Heziketaren Zuzendaritza Nagusiaren eginkizun eta eskudantzia batzuk aldatu beharra. Era berean, komenigarritzat jo da zuzendaritza nagusi hori berrantolatzea, egungo zerbitzu eta atalen izenak aldatzeko eta eskumenen banaketa hobeki doitzeko egungo errealitateari.\nAzkenik, Hezkuntza Zuzendaritza Nagusiko Hezkuntzako Informazio Sistemen Zerbitzuari atxikitako Ikastetxeetako Informazio Sistemen Bulegoaren eginkizunetako bat da Hezkuntza Zuzendaritza Nagusiaren informazio sistema nuklearretatik biren bizi ziklo osoa kudeatzea (EDUCA eta EcoEduca), eta, hori dela eta, bulego horrek dimentsio handia du eta erantzukizun eta lan karga handia hartzen du bere gain. Goian azaldutako eskumenak Hezkuntza Departamentura igarotzeak eragin handia izanen du unitate horretan, eta informazio sistemak garatu beharra ekarriko du.\nHorregatik guztiagatik, bulego hori atal bihurtuko da, hain zuzen, Ikastetxeetako Informazio Sistemen Arkitekturaren eta Garapenaren Atala, Hezkuntzako Informazio Sistemen Zerbitzuari atxikita.\nHori guztia dela eta, foru dekretu honen xedea da urriaren 30eko 267/2019 Foru Dekretua aldatzea, Hezkuntza Departamentuaren egitura organikoa ezarri zuena.\nHorrenbestez, Hezkuntzako kontseilariak proposaturik, eta Nafarroako Gobernuak 2021eko maiatzaren hogeita seian egindako bilkuran harturiko Erabakiarekin bat,\nArtikulu bakarra.–Hezkuntza Departamentuaren egitura organikoa ezartzen duen urriaren 30eko 267/2019 Foru Dekretua aldatzea.\nAldatzen da urriaren 30eko 267/2019 Foru Dekretua, Hezkuntza Departamentuaren egitura organikoa ezarri zuena, honela:\nBat.–II. kapitulua aldatzen da, eta honela idatzita agertuko da:\nEskumen materialen esparrua eta egitura\n8. artikulua. Hezkuntza Zuzendaritza Nagusiaren eskumenen esparru materiala.\nHezkuntza Zuzendaritza Nagusiak foru dekretu honetan aipatzen diren eskudantziak izanen ditu irakaskuntza hauetan: Haur Hezkuntza, Lehen Hezkuntza, Derrigorrezko Bigarren Hezkuntza, Batxilergoa, Lanbide Heziketa eta hizkuntzen, artearen, kirolaren eta helduen hezkuntzaren arlokoak; zehazki, honako hauek:\n–Unibertsitatez kanpoko irakaskuntzaren arloko jarduketak prestatu eta gauzatzea eta haien jarraipena egitea, Nafarroako Foru Komunitatearen eskumenen esparruan.\n–Legeak eta erregelamenduak egiteko ekimenak aztertzea eta Hezkuntzako kontseilariari proposatzea, aipatu diren irakaskuntza guztien arloan Foru Komunitateak dituen eskumenen esparruan.\n–Bertako hizkuntzak, gaztelania eta euskara, eta atzerrikoak irakasteko programazioa, zuzendaritza nagusi honen kudeaketa esparruan.\n–Ikasleen inklusioa lagunduko duten programak prestatu eta garatzea, aniztasunari erantzuna emanez.\n–Ekitatea - berdintasuna laguntzen duten programak garatzea eta ebaluatzea.\n–Hezkuntzako teknologiak sustatu eta ezartzea eta Hezkuntzako IKT azpiegiturak hobetzea.\n–Informazio sistemak garatzea, kudeatzea, mantentzea eta bilakatzea, erantzuna emateko Hezkuntza Departamentuaren premiei.\n9. artikulua. Hezkuntza Zuzendaritza Nagusiaren egitura.\na) Antolamendu, Prestakuntza eta Kalitate Zerbitzua.\nb) Eleaniztasunaren eta Arte Ikasketen Zerbitzua.\nc) Inklusio, Berdintasun eta Bizikidetzaren Zerbitzua.\nd) Hezkuntzako Teknologien eta IKT Azpiegituren Zerbitzua.\ne) Hezkuntzako Informazio Sistemen Zerbitzua.\nf) Hezkuntzako Ikuskapen Zerbitzua.\ng) Haur Eskolen Zerbitzua.\n10. artikulua. Antolamendu, Prestakuntza eta Kalitate Zerbitzuaren eginkizunak.\nAntolamendu, Prestakuntza eta Kalitate Zerbitzuak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Kalitate prozesuak eta etengabeko hobekuntza prozesuak emeki-emeki ezartzea departamentu honen menpeko ikastetxe publikoek bikaintasuna lor dezaten.\n–Eskola erakundeetarako egokia den kalitate-egiaztapena garatzea.\n–Kalitate sistemak emeki-emeki ezartzea departamentu honetako kudeaketa sistemetan eta zerbitzuen gutunean.\n–Sistemak garatzea Hezkuntza Departamentuak egiten dituen zerbitzuei buruz herritarrek dituzten pertzepzio eta itxaropenak eta iradokizun, kexa eta erreklamazioak jasotzeko.\n–Enplegatu publikoak prestatu eta mailaz igotzea, haien kudeaketa etengabe hobetzeko.\n–Zerbitzuak etengabe hobetzeko egiten diren ekarpenak aitortzeko bideak garatzea.\n–Departamentuko unitateen arteko informazio sistemak hobetzea.\n–Irakasleen prestakuntza beharrak zehaztea, egiazko egoeraren eta hezkuntza sistemaren aurreikuspenen arabera.\n–Irakasleen prestakuntza plana prestatu eta gauzatzea, zuzendaritza nagusiko beste zerbitzuekin koordinatuta.\n–Prestakuntza arloko ildo nagusiak ezartzea, departamentuko administrazio unitate guztiek jarraitu beharrekoak.\n–Irakasleentzako laguntza zentroak eta baliabide zentroak kudeatu eta koordinatzea.\n–Oinarrizko prestakuntzaz eta etengabekoaz arduratzen diren ikastetxe eta erakunde unibertsitarioekin eta irakasleen hobekuntzaren ardura duten beste erakunde batzuekin lankidetza hitzarmenak sinatzea eta horien jarraipena egitea.\n–Irakasleen prestakuntzarako beharrezkoak diren laguntzak emateko deialdiak egin eta kudeatzea.\n–Irakasleentzako urrutiko ikastaroak prestatu eta ematea teknologia berriei buruz, edo curriculumean teknologia berriak txertatzen dituztenak, Hezkuntzako Teknologiak Txertatu eta Ustiatzeko Atalarekin koordinaturik.\n–Departamentuko beste zerbitzu batzuekin batera, informazioaren eta komunikazioaren teknologietako prestakuntza jarduerak garatzea irakasleentzat, eta teknologia berriak baliabide didaktiko gisa erabil daitezen bultzatzea.\n–Prestakuntzaren arloko berrikuntzarekin eta kalitatearekin lotura dutenak.\n–Hezkuntza berrikuntzarako proiektu eta programak proposatu, onetsi, gauzatu eta ebaluatzea.\n–Baliabide didaktikoen zabalkundea egitea eta, hala behar denean, horiek prestatzea.\n–Esleitu zaizkion gaien gaineko administrazio espedienteen instrukzioa egitea.\n–Indarrean dauden xedapenek esleitzen dizkioten gainerako eginkizunak eta helburuak egoki betetzeko agintzen zaizkion guztiak, kudeatzen duen esparruan.\n11. artikulua. Antolamendu, Prestakuntza eta Kalitate Zerbitzuaren egitura.\nAntolamendu, Prestakuntza eta Kalitate Zerbitzuaren egituran atal hauek daude:\na) Ikasketak Antolatzeko Atala.\nb) Prestakuntzaren eta Kalitatearen Atala.\n12. artikulua. Ikasketak Antolatzeko Atalaren eginkizunak.\nIkasketak Antolatzeko Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Ikasketen eta hezkuntza antolaketaren gaineko araudia prestatu eta proposatzea.\n–Ikasketen eta espezialitateen erregistroa eta diplomen eta tituluen erregistroa kudeatzea.\n–Eskola irakaskuntzetako maila, etapa eta modalitate guztietako curriculum edukiak eguneratzen laguntzea.\n–Helburuak egoki betetzeko bere kudeaketa esparruan agintzen zaizkion gainerako eginkizunak.\n13. artikulua. Prestakuntza eta Kalitate Atalaren eginkizunak.\nPrestakuntza eta Kalitate Atalak, kudeatzen duen esparruko gaietan, foru dekretu honetan ezarritako eginkizunak izanen ditu eta, berariaz, honako hauek:\n–Irakasleen prestakuntza plana prestatu eta gauzatzea, departamentuko beste zerbitzuekin koordinatuta.\n–Kalitate sistemak emeki-emeki ezartzea zuzendaritza nagusi honetako kudeaketa sistemetan eta zerbitzuen gutunean.\n–Sistema batzuk garatzea zuzendaritza nagusi honek egiten dituen zerbitzuei buruz herritarrek dituzten pertzepzio eta itxaropenak eta iradokizun, kexa eta erreklamazioak jasotzeko.\n14. artikulua. Eleaniztasunaren eta Arte Ikasketen Zerbitzuaren eginkizunak.\nEleaniztasunaren eta Arte Ikasketen Zerbitzuak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Zuzendaritza nagusi honen esparrukoak diren mailetan, euskararen irakaskuntza planifikatzea.\n–Hizkuntza arloko laguntza ematearren hezkuntza jarduera osagarriak eta eskolaz kanpokoak bultzatzea eta antolatzea.\n– Hezkuntzako eta Lanbide Heziketako Ministerioak sustatzen dituen lurraldeko lankidetza programak Foru Komunitatean antolatzea.\n–Euskararen curriculum edukiak prestatzea, eguneratzea eta aztertzea, departamentuko gainerako zerbitzuekin koordinatuta.\n–Haur Hezkuntzan, Lehen Hezkuntzan eta Bigarren Hezkuntzan euskara irakasteko material didaktiko osagarriak prestatu eta zabaltzea, Nafarroako Gobernuko beste departamentu batzuekin eta zuzendaritza nagusiko beste zerbitzu batzuekin lankidetzan arituz.\n–Euskara irakasteko edo euskararen gaitasun tituluak tramitatzea, eta haiek eskuratzeko probak egitea.\n–Euskara irakasleen edo eskolak euskaraz ematen dituzten irakasleen hobekuntza ikastaroak planifikatu eta egitea, Zuzendaritza Nagusiko beste zerbitzu batzuekin lankidetzan arituz.\n–Euskararen Irakaskuntzarako Baliabide Zentroa (EIBZ) kudeatzea.\n–Helduei euskara irakasteko irakaskuntza modalitateak eta curriculum edukiak prestatzea, eguneratzea eta aztertzea, Gobernuko beste zerbitzu batzuekin lankidetzan.\n–Atzerriko hizkuntzen irakaskuntza eta ikaskuntza sustatzea derrigorrezko irakaskuntzaren etapetan, derrigorrezkoaren ondokoan eta hizkuntza eskola ofizialetan, departamentuan dagozkion zerbitzuekin koordinatuta.\n–Atzerriko hizkuntzen irakaskuntzako esperientzia berritzaileak planifikatzea, sustatzea eta haien jarraipena egitea, bereziki Europar Batasunean gehien erabiltzen diren hizkuntzei eta bertako hizkuntza ofizialei dagokienez.\n–Atzerriko hizkuntzak irakasteko programa eta material didaktikoei buruzko aholkuak ematea.\n–Hizkuntzen ikaskuntza funtzionala errazteko jarduerak antolatzea, burutzea eta kontrolatzea.\n–Hizkuntza eskola ofizialak kudeatu eta koordinatzea, departamentuko beste zerbitzu batzuekin lankidetzan arituz.\n–Hizkuntza eskola ofizialek egiten duten eskaintza planifikatzea, departamentuko beste zerbitzu batzuekin lankidetzan arituz.\n–Europar Batasunak Hizkuntzetarako Europako Erreferentzia Esparru Bateratuak ezartzen dituen hizkuntzen jakite mailak eta hizkuntzen portfolioaren erabilera ezartzera zuzenduriko jarduketak, hezkuntza maila ez-unibertsitarioetan.\n–Europako hezkuntza proiektuen kudeaketa, aholkularitza eta sustapena.\n–Indarra duen hezkuntza sistemak araudiaren aldetik behar duen garapena aztertu eta proposatzea, arte irakaskuntzei dagokienez, deusetan galarazi gabe arte plastikoen eta diseinuaren lanbide irakaskuntzaren arloan Lanbide Heziketaren Zerbitzuari dagozkion eginkizunak.\n–Arte irakaskuntzen inguruan hezkuntza arloko berrikuntza programak eta esperimentazio proiektuak planifikatu, sustatu, koordinatu eta jarraipena egitea.\n–Araubide orokorreko irakaskuntzaren etapa guztietan musikaren hezkuntza garatzen laguntzea, Hezkuntza Departamentuko beste instantzia batzuekin batera.\n–Musikaren Hiriko Kontserbatorioetan musika irakaskuntzen hezkuntza eskaintza zehaztu eta koordinatzea.\n–Atalak kudeatzen duen esparruan egiten diren deialdiak prestatu eta kudeatzea.\n–Musikaren Hiriaren instalazio eta hornidura beharrak planifikatzea eta behar horiei erantzutea.\n–Musikaren Hiriaren ekipamendu didaktikorako eta azpiegituretarako zehazten diren planak proposatu, planifikatu, gauzatu eta kontrolatzea.\n–Eskumena duten organoekin koordinatu eta elkarlanean aritzea, Musikaren Hirian sare informatikoek eta komunikazioek behar bezala funtzionatzeko.\n–Segurtasun arloan eskumena duten organoekin elkarlanean aritzea, Musikaren Hiriaren eta bertan dauden pertsonen segurtasun beharrak planifikatu eta behar horiei erantzuteko.\n–Musikaren Hiriari atxikitako langileen kudeaketa eta administrazioa.\n–Musikaren Hirian jarduera ez akademikoak planifikatu eta programatzea.\n–Beste entitate batzuekin elkarlanean aritzea, Musikaren Hiriaren kanpo-proiekzioa sustatzeko.\n–Kontserbatorioetako zuzendaritza taldeekin koordinatzea, esleituta dituen eginkizunak gauzatzeko beharrezkoak diren gaietan.\n15. artikulua. Eleaniztasunaren eta Arte Ikasketen Zerbitzuaren egitura.\nEleaniztasunaren eta Arte Ikasketen Zerbitzuaren egituran atal hauek daude:\na) Euskara Atala.\nb) Atzerriko Hizkuntzen Atala.\nc) Arte Ikasketen Atala.\n16. artikulua. Euskara Atalaren eginkizunak.\nEuskara Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Euskarazko hizkuntza ereduak eta euskara sartzen duten ereduak arautzeko proposamena.\n–Euskararen irakaskuntzaren curriculum garapenaren gaineko txostenak, azterlanak eta proposamenak egitea, zuzendaritza nagusiko beste zerbitzu batzuekin lankidetzan arituz.\n–Euskara irakasteko material didaktikoak prestatzeko eta erosteko proposamenak egitea, zuzendaritza nagusiko beste zerbitzu batzuekin lankidetzan arituz.\n–Irakasleei eskaintzen zaizkien euskarazko prestakuntza jarduerak planifikatzea, zuzendaritza nagusiko beste zerbitzu batzuekin elkarlanean.\n–Euskararen Irakaskuntzarako Baliabide Zentroaren (EIBZ) urteko lan plana, ikasturte amaierako memoria eta antolaketarako agiria onets daitezen proposatzea, eta haien jarraipena egitea.\n–Hizkuntza arloko laguntza emateko hezkuntza jarduera osagarrien eta eskolaz kanpokoen plangintza proposatzea, bai eta jarduera horiek ikastetxeko hezkuntza planetan integratzeko estrategiak ere.\n–Eskola esparruan euskara erabiltzeko jarduerak egiten dituzten gizarte ekimeneko entitateekin edo entitate publikoekin hitzarmenak sinatzeko proposamenak egitea.\n–Euskararen Gaitasun Agiria (EGA) eskuratzeko Nafarroako Gobernuak antolatzen dituen probak prestatzeko eta egiteko irizpideak prestatzea eta proposatzea, eta proba horien baliokidetzak eta homologazioak proposatzea.\n–Helduei euskara irakasteko irakaskuntza modalitateak eta curriculuma proposatzea, bai eta material egokiak ere, Gobernuko beste zerbitzu batzuekin lankidetzan arituz.\n–Euskara helduei irakasteko Zubiarte euskaltegi publikoaren planifikazioa eta jarraipena egitea.\n17. artikulua. Atzerriko Hizkuntzen Atalaren eginkizunak.\nAtzerriko Hizkuntzen Atalak, kudeatzen duen esparruko gaietan, foru dekretu honetan ezarritako eginkizunak izanen ditu eta, berariaz, honako hauek:\n–Atzerriko hizkuntzen irakaskuntza eta ikaskuntza sustatzea eskolako irakaskuntzen etapa guztietan, departamentuan dagozkion beste zerbitzuekin koordinatuta.\n–Atzerriko hizkuntzen irakaskuntzako esperientzia berritzaileak planifikatu, sustatu eta haien jarraipena egitea, bereziki Europar Batasunean gehien erabiltzen diren hizkuntzei eta bertako hizkuntza ofizialei dagokienez.\n–Gure komunitateko hizkuntza eskola ofizialek duten eskaintza koordinatu, planifikatu eta kudeatzea.\n–Unibertsitateaz kanpoko hezkuntza maila guztietan, Hizkuntzetarako Europako Erreferentzia Esparru Bateratuaren ondoriozko hizkuntzen jakite-mailak ezartzen eta hizkuntzen Portfolioa erabiltzen lagunduko duten jarduketak egitea.\n–Europako hezkuntza proiektuen gaineko informazioa zabaltzea eta ikastetxeei aholku ematea programa horietan parte har dezaten.\n–Etapa guztietan atzerriko hizkuntzen irakaskuntza edukien bidez sustatzeko ekintzak diseinatu eta garatzea.\n– Etapa guztietan atzerriko hizkuntzen irakaskuntza edukien bidez sustatzeko ekintzak diseinatu eta garatzea.\n–Etapa guztietako ikastetxe publikoetan hizkuntzak ikasteko programak planifikatu, sustatu eta haien gaineko aholkuak ematea, baita irakasleen prestakuntza arloan ere.\n–Ikasleek etapa guztietan lortzen dituzten emaitzak baloratzen laguntzea.\n–Prestakuntza Atalari laguntzea atzerriko hizkuntzen irakasleen prestakuntza diseinatzen.\n–Ikasleek atzerrian ikasteko programak planifikatu eta kudeatzea\n18. artikulua. Arte Ikasketen Atalaren eginkizunak.\nArte Ikasketen Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Bere eginkizunak behar bezala gauzatzeko esleitzen zaizkion baliabide ekonomikoak kudeatzea.\n19. artikulua. Inklusio, Berdintasun eta Bizikidetza Zerbitzuaren eginkizunak.\nInklusio, Berdintasun eta Bizikidetza Zerbitzuak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza laguntzako berariazko premiak dituzten ikasleei buruzko araudia prestatu eta Hezkuntza Departamentuari proposatzea, zuzendaritza nagusiko beste zerbitzuekin batera, baita orientazio departamentuen orientazio lanari buruzko araudia ere.\n–Ikasle guztien inklusioa bultzatuko duten programak planteatzea eta garatzea, jatorri edo ezaugarrietan bereizketarik egin gabe.\n–Nafarroako Hezkuntza Bereziko Baliabideen Zentroa (NHBBZ) kudeatzea.\n–Hezkuntza laguntzako berariazko premiak dituzten ikasleei laguntzearekin zerikusia duten jarduketak eta programak planifikatzea eta departamentuan bertan eta beste departamentu, zerbitzu, erakunde eta entitate batzuekin koordinatzea.\n–Ikasleak eskolatzeko modalitateen gainean eta etorkizuneko lanbiderako prestatzeko aukeren gainean, orientazioko profesionalek egiten duten lana planifikatzea.\n–Irakasle eta familientzako material didaktikoa prestatu, argitaratu eta zabaltzea, hezkuntza laguntzako berariazko premiak dituzten ikasleei hezkuntza hobea eman ahal izateko.\n–Zuzendaritza nagusiko beste zerbitzu batzuekin eta ikastetxeekin lankidetzan aritzea, aniztasunari erantzuteari loturik dauden hezkuntza arloko berrikuntza programak eta esperimentazio proiektuak proposatu, onetsi, gauzatu eta ebaluatzeko lanean.\n–Hezkuntza laguntzako premia berariazkoen arloan diharduten entitate eta erakunde ofizialekin eta gizarte ekimenekoekin lankidetza edo koordinazioa bultzatzea.\n–Hezkuntza Departamentuko beste zerbitzu batzuekin eta toki entitateekin lankidetzan aritzea, ikastetxeetan oztoporik gabekoak eta sarrera errazekoak diren eremuak izan daitezen.\n–Unibertsitatearekin elkarlanean aritzea hezkuntza premia bereziak dituzten ikasleen inguruko eta kultura-aniztasunaren inguruko programen gainean ikertzen eta halakoak aplikatzen.\n–Genero ikuspegiaren zeharkakotasuna aplikatzeaz arduratuko denaren eginkizunak gauzatzea Hezkuntza Departamentuaren politikak planifikatu, kudeatu eta ebaluatzean, Emakumeen eta Gizonen arteko Berdintasunari buruzko apirilaren 4ko 17/2019 Foru Legearekin bat.\n–Emakumeen eta gizonen arteko berdintasunaren printzipioa departamentuaren jardueran txertatzen dela zaintzea, gaian eskumena duten organoei aplikatzeko laguntza emanez.\n–Emakumeen eta gizonen arteko berdintasunaren printzipioa departamentuaren jardueran txertatzea xede orokorra duten planetan parte hartzea.\n–Indarra duten xedapenek esleitzen dizkioten gainerako eginkizunak, eta bere helburuak egoki betetzeko agintzen zaizkion guztiak, kudeatzen duen esparruan.\n20. artikulua. Inklusio, Berdintasun eta Bizikidetza Zerbitzuaren egitura.\nInklusio, Berdintasun eta Bizikidetza Zerbitzuaren egituran atal hauek daude:\na) Inklusio Atala.\nb) Berdintasun eta Bizikidetza Atala.\n21. artikulua. Inklusio Atalaren eginkizunak.\nInklusio Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza laguntzako berariazko premiak dituzten ikasleen inguruan, aniztasunari erantzutearen esparruan, Hezkuntza Departamentuan izanen diren funtzionamendu irizpideen eta araudiaren proposamena prestatzea, zuzendaritza nagusiko beste zerbitzu batzuekin batera.\n–Ikasteko berariazko zailtasunengatik, adimen gaitasun handiengatik, hezkuntza sisteman berandu sartzeagatik, gaixotasunagatik, baldintza pertsonalengatik edo eskola historiarengatik, jokabidearen nahasmendu larrien ondoriozko edo desgaitasunaren ondoriozko hezkuntza premia berariazkoak dituzten ikasleei laguntza emateko jarduketak, baliabideak eta euskarriak planifikatzea eta horien gaineko proposamenak egitea.\n–Hezkuntza arloko berrikuntza eta ikerketa programak eta esperimentazio proiektuak proposatu, zabaldu eta ebaluatzea, bai eta ikasleen aniztasunari eta behar den laguntza motari erantzuteko berariazko programak garatzea ere.\n–Irakasle eta familientzako material didaktikoak prestatu, argitaratu eta zabaltzea, hezkuntza laguntzako berariazko premiak dituzten ikasleei hezkuntza hobea eman ahal izateko.\n–Nafarroako Hezkuntza Bereziko Baliabideen Zentrotik bereziki, Hezkuntza Bereziko ikastetxeei eta ikastetxe arruntei aholkuak eta laguntza ematea, aniztasunari eta, zehazkiago, hezkuntza laguntzako berariazko premiak dituzten ikasleei arreta emateko.\n–Departamentuak hezkuntza premia berezien arloan sortzen diren premia orokorretarako ikasle, ikastetxe eta familiei ematen dizkien dirulaguntzak planifikatu eta kudeatzea.\n–Hezkuntza laguntzako berariazko premiak dituzten ikasleen errolda egin eta kudeatzea, bere eskumenen esparruan.\n–Hezkuntza sisteman berandu sartzearen edo beste egoera berariazko batzuen ondoriozko hezkuntza premiak dituzten ikasleen eskolatzea planifikatzen laguntzea, Nafarroako ikastetxe guztien artean erantzukizuna partekatzeko eta zuzentasunez jokatzeko irizpideak ezarriz.\n–Orientazio Departamentuen eta, oro har, orientazioko langileen orientazio lanari buruzko araudia aplikatzea.\n–Ikasleak eskolatzeko modalitateen gainean eta etorkizuneko lanbiderako prestatzeko aukeren gainean, orientazioko profesionalek egiten duten lana planifikatzea, irakasle taldeekin eta familiekin elkarlanean.\n–Orientazio lana, berrikuntza eta ikerketa, langileen koordinazioa, jardunbide egokien zabalkundea eta prestakuntzarako elkarlana etengabe hobetzeko laguntza ematea, on line plataformen edo beste baliabide batzuen bitartez.\n–Orientatzaileen berariazko esku-hartzea behar duten ikasleei buruzko txostenak egitea.\n–Hezkuntza laguntzako berariazko premiak garaiz atzematea.\n–Irakasle taldeekin eta familiekin elkarlanean aritzea ikasleen eskolatze egokia errazteko eta horien jarraipena egiteko etapa edo modalitatea aldatzen denean.\n–Irakasleek eta beste langile batzuek esku hartzeko irizpideak eta jarraibideak koordinatzea, ikasleentzako arreta pertsonalizatua izan dadin.\n–Hezkuntza orientazioaren eginkizunak garatzeko behar diren material psikoteknikoak eta baliabide dokumental eta bibliografikoak kudeatzea eta eguneratzea, NHBBZrekin batera.\n–Urteko Plana eta kasuan kasuko Memoria prestatzea, zerbitzuaren jarraibideen arabera.\n–Hezkuntza Departamentuak onetsitako funtzionamendu irizpideak eta araudia zabaldu eta aplikatzea, ikasleak hezkuntza sisteman berandu sartzearen edo berariazko beste egoera batzuen ondoriozko hezkuntza premiei dagokienez.\n–Hezkuntza sisteman berandu sartzearen, irakas-hizkuntza ez jakitearen edo egoera soziokultural ahulean egotearen ondorioz, aniztasunari erantzutearen esparruan, hezkuntza premiak dituzten ikasleei arreta emateko behar diren jarduketak, baliabideak eta sostenguak programatu eta proposatzea.\n–Irakasle eta familiak gidatzeko material didaktikoak prestatu, argitaratu eta zabaltzea, ikasleak sisteman hobeki txertatzeko, zuzendaritza nagusiko beste zerbitzu batzuekin elkarlanean.\n–Ikastetxeei aholkua eta laguntza ematea harrera programak eta berandu eskolatzen diren ikasleei arreta emateko programak ezartzerakoan.\n–Hezkuntzan aukera berdintasuna bermatzeko eta egoera sozial ahula izateagatik ikasleek jasan ditzaketen ondorioak konpentsatzeko laguntzak kudeatzea.\n–Ikasle atzerritarrei edo gutxiengo soziokulturaletako ikasleei laguntzen dieten ikastetxe, gizarte zerbitzu, osasun zerbitzu, erakunde eta entitateen arteko koordinazio lana egitea.\n–Egoera soziokultural ahularen ondorioz hezkuntza premiak dituzten ikasleen zentsua egin eta kudeatzea, bere eskumenen esparruan.\n–Ikasleak sisteman txertatzeari begira Europan, Estatuan, Foru Komunitatean eta udaletan egiten diren ekintzetan parte hartzea, eta kongresuak eta jardunaldiak sustatzea jardunbide egokiak bultzatzeko ikasleak txertatzearen eta hezkuntza bikaintasunaren, hezkuntza pertsonalizatuaren eta eskola uztea saihestu eta aurreikustearen garapenean.\n22. artikulua. Berdintasun eta Bizikidetza Atalaren eginkizunak.\nBerdintasun eta Bizikidetza Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Genero ikuspegiaren zeharkakotasuna aplikatzearekin loturiko eginkizunak gauzatzea Hezkuntza Departamentuaren politikak planifikatu, kudeatu eta ebaluatzean, bat etorriz Emakumeen eta Gizonen arteko Berdintasunari buruzko apirilaren 4ko 17/2019 Foru Legearekin.\n–Nafarroako Berdintasunerako Institutuarekin eta Nafarroako Gobernuaren gainerako unitateekin elkarlanean aritzea berdintasunaren printzipioa hezkuntza sisteman txertatzeko eta prozesu hori ebaluatu eta jarraipena egiteko lagungarriak diren ibilbideak ezartzen.\n–Hezkuntza Departamentuko zuzendaritza nagusiekin elkarlanean aritzea berdintasunaren printzipioa txertatzen hezkuntza politiketan eta Nafarroako ikastetxeen irakaslanean eta antolaketan.\n–Hezkuntza Departamenturako Berdintasun Plan bat garatzen laguntzea, behar dituen egiturak eta lan prozesuak ezarriz.\n–Teknikari eta irakasleek behar duten espezializazioa, gaitasuna eta orientazioa bermatzea.\n–Hezkuntza erkidegoarekin sentsibilizazio lana egitea berdintasunaren alde modu koordinatuan lan egitearen beharraz, hori baita indarkeriari aurrea hartzeko eta benetako berdintasuna lortzeko bidean aurrera egiteko modu bakarra, gizarte askotarikoa eta inklusiboa helburu.\n–Berdintasun planaren esparruan egiten diren ekintzak jakinarazi, hedatu eta horien gainean kontu ematea hezkuntza erkidegoari eta gizarteari oro har, ekintza horiek emakumeen eta neskatilen aurkako indarkeria mota guztiei aurrea hartzen laguntzen baitute.\n–Genero ikuspegia txertatzea Hezkuntza Departamentuak egindako estatistika eta azterlanetan.\n–Toki entitateen berdintasun arloekin elkarlanean aritzea, nork bere eskumenen esparruan, hezkidetzarako eta indarkeriaren prebentziorako programa eta proiektuak prestatzen hezkuntza komunitatearentzat.\n–Autonomia erkidegoan, estatuan edo Europan aritzen diren bestelako hezkuntza instituzioekin eta berdintasunaren aldeko erakundeekin koordinatzea eta elkarrekin lan egitea bere helburuak errazago lortzeko asmoz.\n–Hezkuntza komunitateko sektoreek, eskolako jazarpenaren, indarkeriaren eta tratu txarren gainean eta, orobat, bizikidetzari eta gatazken konponketari buruzko beste kontu batzuen gainean, egiten dituzten kontsulta guztiei kasu egin eta aholku ematea, Hezkuntza Departamentuak ezarritako bideak erabiliz.\n–Ikastetxe, familia eta ikasleei aholku ematea eta/edo esku hartzea jazarpen kasu edo gatazka larrietan. Esku-hartze horiek aholku eta elkarlanerako bisita, harreman eta elkarrizketen bidez eginen dira, eta Hezkuntza Departamentuko zerbitzu desberdinekin edo kanpoko baliabide edo instituzioekin koordinaturik.\n–Indarkeriaren eta tratu txarren kontra Hezkuntza Departamentuak berariaz ezarririko laguntzarako doako linea telefonikoaz eta posta elektronikoaz arduratzea.\n–Ikastetxeetako gatazketan esku hartzea eta horien konponketa prozesuen jarraipena egitea ukitutakoek hala eskatzen dutenean edo ofizioz, baldin eta Hezkuntza Departamentuak idatziz arrazoitzen badu esku-hartze horren beharra.\n–Hezkuntza Departamentuko Bizikidetzaren Batzordean parte hartzea, baita Nafarroako eskoletako bizikidetzari buruzko arauak prestatzen ere.\n–Aktiboki parte hartzea Haurrei eta nerabeei arreta emateko hezkuntzaren, osasunaren eta gizarte zerbitzuen arteko elkarlanerako Batzordean, zailtasun psikosozial bereziak dituzten ikasleentzako jarduketak koordinatzeko eta haien jarraipena egiteko.\n–Ikastetxeei sostengua ematea bizikidetza planak garatu eta eguneratzeko.\n–Hezkuntza Departamentuko Ikuskapen Zerbitzuarekin eta Bizikidetzaren Batzordearekin elkarlanean aritzea Nafarroako ikastetxeetako bizikidetza planak urtero berrikusteko prozesuan.\n–Bizikidetzaren aldeko kanpainak aldian behin sustatu eta zabaltzea, baita hura hobetu eta garatzeko planak, jarduerak eta materialak ere.\n–Berdintasunaren eta Bizikidetzaren webguneko edukiak eta materialak eguneratzea.\n–Bizikidetzaren arloko hezkuntza esperientzien trukea bultzatzea Foru Komunitateko ikastetxeen artean.\n–Irakasleen prestakuntzarako planeko bizikidetzaren programa sustatu, diseinatu eta garatzea, eskolako bizikidetzari buruzko jardunaldi, mintegi, ikastaro, informazio saio eta lantegien bitartez, eta haren jarraipena egitea Prestakuntza eta Kalitate Atalaren laguntzarekin.\n–Bizikidetzaren arloko aholkulariak koordinatzea, baita Berdintasun eta Bizikidetza Ataleko bizikidetza arloko prestatzaile-laguntzaileen taldearena ere.\n–Koordinazioa bultzatzea instituzioen (Nafarroako Gobernuko departamentuak, udalak, mankomunitateak, unibertsitateak, Bizikidetzaren Behatokia...) eta bizikidetzaren aldeko hezkuntzaren berariazko alorretan lan egiten duten erakundeen artean, dauden baliabideak ahalik eta hobekien erabiliz, eta ebaluazioa eta ikerketa egitea alor horretan.\n–Ikastetxeei aholku ematea bizikidetza planak prestatu eta garatzeko orduan eta programak sustatzea bizikidetzaren aldeko hezkuntzari buruz, bitartekotzari eta bakearen aldeko hezkuntzari buruz, hezkuntza emozionalari buruz eta eskolako jazarpenaren prebentzioari buruz, besteak beste.\n–Ikasleen eta irakasleen partaidetza duten jarduerak sustatu, bultzatu eta koordinatzea, eskolako bizikidetza hobetzeko, batik bat eskolako bitartekotza eta ikasle laguntzaileen programak.\n–Erakunde eta antolakundeak koordinatzeko jarduketetan parte hartzea, horiek bizikidetzari lotutako alderdiak lantzera bideratzen direnean, baita departamentuak Berdintasun eta Bizikidetza Atalaren esku uzten dituen ordezkaritza lanetan ere.\n–Hezkuntza Departamentuaren ordezkaria izatea estatuan zein Europan eskolako bizikidetzari buruz egiten diren jarduera eta proiektu guztietan.\n–Ikastetxe bakoitzean bizikidetzaren arduradunaren figura lagundu eta sustatzea, eta baliabideak ematea bere eginkizunak bete ditzan.\nHezkuntzako Teknologien eta IKT Azpiegituren Zerbitzua\n23. artikulua. Hezkuntzako Teknologien eta IKT Azpiegituren Zerbitzuaren eginkizunak.\nHezkuntzako Teknologien eta IKT Azpiegituren Zerbitzuak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza ingurunean informazioaren eta komunikazioaren teknologiak sustatu eta bultzatzeko ekintzak egitea, baita curriculumean txertatzekoak ere.\n–Ikastetxeak informatika eta ikus-entzuneko ekipamenduez, komunikazio sistemez eta informazioaren teknologiez hornitzeko irizpide eta planak zehaztea.\n–Behar diren jarduketak egitea ikastetxeek Interneterako sarbidea eta konexioa izan dezaten, eta horretarako behar diren komunikazio eta informatika sistemak kudeatu eta mantentzea.\n–Departamentuaren eta ikastetxeen arteko informazio trukerako eta komunikaziorako sistemak kudeatu eta mantentzea, baita ikastetxeetako ekipo informatikoak ere.\n–Premiak aztertu eta definitzea, eta ikastetxeetako prozesuei eta eskolako informazioa kudeatzeko prozesuei loturiko programak sutatzea; horiek arloan eskumena duen unitateak inplementatuko ditu.\n–Eskola estatistikak prestatzea Departamentuko gainerako zuzendaritza eta zerbitzuekin batera.\n–Baliabide informatikoei eta komunikazioei loturiko jarduketa teknikoak koordinatzea, Administrazioko beste unitate batzuekin batera.\n–Bere eskumeneko alorrean, koordinatzea Unibertsitateko, Berrikuntzako eta Eraldaketa Digitaleko Departamentuko behar diren unitateekin.\n–Hezkuntza Departamentuaren eremu funtzionalean administrazioa modernizatzeko proiektuak txertatzen laguntzea.\n–Ikasleek hezkuntza digital ziur eta errespetuzkoa izateko duten eskubidea bultzatzea.\n–Ikastetxeen Gaitasun Digitalen Europako Esparruaren baitako jarduketak sustatzea.\n24. artikulua. Hezkuntzako Teknologien eta IKT Azpiegituren Zerbitzuaren egitura.\nHezkuntzako Teknologien eta IKT Azpiegituren Zerbitzuaren egituran atal hauek daude:\na) Hezkuntzako Teknologiak Txertatu eta Ustiatzeko Atala.\nb) Hezkuntzako IKT Azpiegituren Atala.\n25. artikulua. Hezkuntzako Teknologiak Txertatu eta Ustiatzeko Atalaren eginkizunak.\nHezkuntzako Teknologiak Txertatu eta Ustiatzeko Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza ingurunean informazioaren eta komunikazioaren teknologiak sustatu eta erabiltzeko ekintzak egitea, baita curriculumaren arlo eta irakasgaietan txertatzekoak ere.\n–Zerbitzuko webguneko edukiak eta materialak eguneratzea hezkuntzako teknologiari buruzko informazioarekin.\n–Curriculumean berrikuntza eta gaitasun digitalaren garapena sustatzea.\n–Departamentuko proiektuen garapena bultzatzea hezkuntza berrikuntzaren eta garapen teknologikoaren arloetan.\n–Hezkuntzaren esparruan STEAM jarduerak sustatzea, berdintasunaren alorrean eskumenak dituzten unitateekin koordinatuta.\n–Irakasleak teknologia berrietan trebatzeko beharrak detektatzea eta behar den prestakuntza mota garatu eta ematea, baita curriculumean teknologia berriak txertatzekoak ere, irakasleen urteko prestakuntza planaren barrenean.\n–Hezkuntzako teknologiako aholkulariak koordinatzea, bai eta ere hezkuntzako teknologien koordinatzaileak eta ikasNOVAren arduradunak.\n–Irakasleari Laguntzeko Zentroetako hezkuntzako teknologiaren arloko aholkulariekin lankidetzan, hezkuntzako teknologiak ikastetxeetan txertatzeko ekintzak zuzentzea eta koordinatzea, hezkuntzako teknologien koordinatzaileen eta ikasNOVAko arduradunen laguntzarekin.\n–Hezkuntza komunitateko sektoreek curriculum integrazioari, gailuei, metodologiei eta abarrei buruz egiten dituzten kontsulta guztiei kasu egin eta aholku ematea, Hezkuntza Departamentuak ezarritako bideak erabiliz.\n–Irakasleen urrutiko prestakuntza kudeatu eta koordinatzea, hezkuntzako teknologietan trebatzeko, Prestakuntza Atalarekin elkarlanean.\n–Hezkuntza Departamentuko beste unitate batzuekin batera, informazioaren eta komunikazioaren teknologietako prestakuntza jarduerak garatzea, eta teknologia horiek baliabide didaktiko gisa erabil daitezen sustatzea.\n–Ikastetxeen heldutasun teknologikoari eta irakasteko gaitasun digitalari buruz dauden hezkuntza berrikuntzarako proiektuen jarraipena egitea.\n–Beste entitate batzuekin batera lan egitea (Gobernuaren beste departamentu batzuk, beste autonomia erkidego batzuk, Hezkuntzako eta Lanbide Heziketako Ministerioa, Europako Batzordea) gaitasun digitala hobetzeko proiektuetan eta hezkuntzako teknologiei eta hezkuntzari buruzko arloetan.\n–Hezkuntzako IKT Azpiegituren Atalarekin koordinaturik, ikasgelako balizko hornidura osatzen duten elementuak ezagutzea eta ebaluatzea.\n–Ikaskuntzaren metrikak osatzeko adierazleak analizatzea, eta, horietatik abiatuta, hezkuntzako teknologiak txertatzeko hobekuntzak proposatzea.\n–Eskola erakundeentzat, irakasleentzat eta ikasleentzat egokia den heldutasun teknologikoa egiaztatzeko modu bat garatzea.\n–Atalaren lan ildoak garatzeko asmoz entitateekin sinatzen diren lankidetza-hitzarmenak prestatzea eta haiek betetzeko moduari buruzko jarraipena egitea.\n–Eduki digitalak kontsumitzeko eskaerak ezagutzea eta ebaluatzea, ikastetxe eskatzaileekin eta Doakotasunaren Legearen arabera eskuduna den unitate organikoarekin batera.\n–Doakotasunaren Legearen arabera eskuduna den unitatearekin koordinatzea, irizpideak eta modalitateak ezartzeko eta kudeatzeko, eskola-informazioa kudeatzeko sistemaren baitan.\n–Hezkuntzako baliabide irekiak prestatu, hedatu eta zaintzea.\n26. artikulua. Hezkuntzako IKT Azpiegituren Atalaren eginkizunak.\nHezkuntzako IKT Azpiegituren Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Nafarroako Foru Komunitatean unibertsitatekoak ez diren ikastetxeetan dagoen ekipamendu informatikoa, periferikoak eta gailuak erregularizatu eta erabiltzeko prest uztea.\n–Unibertsitatekoak ez diren Foru Komunitateko ikastetxeei sostengu informatikoa emateko beharrezkoak diren sistema eta konponbide informatikoak garatzea.\n–Behar diren sistema eragileak garatzea eta eguneratzea, unibertsitatekoak ez diren Foru Komunitateko ikastetxeetako ordenagailuetan erabiltzeko.\n–Unibertsitatekoak ez diren Foru Komunitateko ikastetxeetako ordenagailuetan instalaturiko aplikazio eta sistema eragileen eguneraketak kudeatzea.\n–Aplikazioak instalatzeko paketeak garatu eta eguneratzea, unibertsitatekoak ez diren Foru Komunitateko ikastetxeetako ordenagailuetan erabiltzeko.\n–Nafarroako Foru Komunitatean unibertsitatekoak ez diren ikastetxeetako erabiltzaileei lehen mailako arreta eta sostengu informatikoa ematea.\n–Ikastetxeetan erabiltzaileei sostengua emateko estrategia eta baliabideak zehaztea.\n–Nafarroako Foru Komunitateko unibertsitatez kanpoko ikastetxeetako informatika eta komunikazio sistemen sostenguaz arduratzea.\n–Nafarroako Foru Komunitatean unibertsitatekoak ez diren ikastetxeetan dagoen ekipamendu informatikoaren inbentarioa kudeatzea.\n–Gorabehera informatikoen kudeaketa, Nafarroako Foru Komunitatean unibertsitatekoak ez diren ikastetxeetako ekipamendu informatikoarena zein komunikazio sistemena.\n–Unibertsitatekoak ez diren Foru Komunitateko ikastetxeetako ekipamendu informatikoan matxurak konpontzeaz arduratzen den enpresaren kontratazioa kudeatzea.\n–Unibertsitatekoak ez diren Foru Komunitateko ikastetxeetako ekipamendu informatikoan matxurak konpontzeaz arduratzen den enpresa gainbegiratzea.\n–Foru Komunitateko unibertsitatez kanpoko ikastetxeek eta Hezkuntza Departamentuko bulegoek behar dituzten ekipo informatikoak, periferikoak eta gailuak erosteko plangintza egitea eta plan horiek gauzatu eta kontrolatzea.\n–Hezkuntza Departamentuak zein ikastetxeek berek ekipamendu informatikoa eskuratzeko esparru-akordioa prestatzea eta kudeatzea.\n–Informazioaren teknologietako materialak eskuratzea, ikastetxeak ekipamendu informatikoz eta ikus-entzunezkoz, komunikazio sistemaz eta informazioaren teknologiaz hornitzeko.\n–Esparru-akordioaren bidez ikastetxeek egindako informazioaren teknologien arloko material erosketak kudeatzea eta gainbegiratzea.\n–Informazioaren eta komunikazioaren teknologietako materialak eskuratzea Hezkuntza Departamentuko bulegoak hornitzeko.\n–Hezkuntza Departamentuko Erabiltzailearen Laguntza Zentroan (ELZ) diren sistema informatikoetako teknikari-ofizialen lana zuzentzea eta koordinatzea.\n–Aholkularitza ematea hezkuntza komunitateko sektoreei, eta gailu eta konponbide informatikoen alorrean planteatzen dituzten kontsultak erantzutea.\n–Hezkuntzako Teknologiak Txertatu eta Ustiatzeko Atalarekin koordinaturik, ikasgelako balizko hornidura osatzen duten elementuak ezagutzea eta ebaluatzea.\nHezkuntzako Informazio Sistemen Zerbitzua\n27. artikulua. Hezkuntzako Informazio Sistemen Zerbitzuaren eginkizunak.\nHezkuntzako Informazio Sistemen Zerbitzuak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza Departamentuko informazio sistemen modernizazioaren eta hobekuntzaren arloko estrategia eta lehentasunak zehaztea, departamentuko beste zerbitzu batzuekin batera.\n–Proiektuak aztertu, definitu garatu eta abian paratzea, bai informazio sistema berriak sortzekoak, bai daudenak garatzekoak, Hezkuntza Departamentuak ezarritako premia eta lehentasunen ondoriozkoak.\n–Garapen edo bilakaera berrien eskaeren bideragarritasuna aztertzea eta baliozkotzea, informazio sistema elkarreragingarri, integratu, bateratu, denboran zehar iraunkor eta bikoiztasunik gabekoak erdiesteko.\n–Garapen informatikoa estandaritzatzeko irizpideak definitzea, informazio sistema integratu, elkarreragingarri eta denboran iraunkorrak eskuratzeko.\n–Informazio sistemak garatzea, kudeatzea, haien mantentze-lanak egitea eta etengabe eguneratzea, departamentuaren beharrei erantzuteko eta bertan inplikatutako eragile guztiei komunikazio elektronikoa errazteko progresiboki.\n–Hezkuntza Departamentuak unibertsitatez kanpoko ikastetxeen eskura jartzen dituen hezkuntza kudeaketarako informazio sistemak eta aplikazioak garatzea, kudeatzea, haien mantentze-lanak egitea eta etengabe eguneratzea, haien beharrei erantzuteko eta bertan inplikatutako eragile guztiei komunikazio elektronikoa errazteko pixkana-pixkana.\n–Hezkuntza Departamentuko informazio sistemak erabiliz, bertako prozedura eta prozesu nagusien kudeaketa erraztu, modernizatu eta arrazionalizazea.\n–Beharrezko erreformak proposatu eta bultzatzea, informazio sistema mantenugarriak eta elkarreragingarriak garatu eta ezartzeko.\n–Eraldaketa Digitaleko Zuzendaritza Nagusiko unitateekin koordinatzea, bere eskumenen esparruari dagokionez.\n–Nafarroako Foru Komunitateko Administrazioaren datu-babeseko eta informazioaren segurtasuneko politikan zehaztutako informazioaren segurtasun arduradunaren eginkizunak betetzea, betiere Hezkuntza Departamentuaren eremuaren barnean, informazioaren segurtasunari buruzko indarreko araudia betetzen dela segurtatzeko eta zaintzeko, barnean dela datu pertsonalen babesa.\n–Departamentuko webgune eta gailu mugikorretarako irisgarritasun eskuordetuaren unitate arduradunaren eginkizunak gauzatzea.\n28. artikulua. Hezkuntzako Informazio Sistemen Zerbitzuaren egitura.\nHezkuntzako Informazio Sistemen Zerbitzuak atal hauek ditu bere egituran:\na) Informazio Sistemen Eboluzioaren eta Kudeaketaren Atala.\nb) Ikastetxeetako Informazio Sistemen Arkitekturaren eta Garapenaren Atala.\n2. Informazio Sistemen Eboluzioaren eta Kudeaketaren Ataleko burutza prestasun osoz eta erabateko dedikazioz beteko da.\n29. artikulua. Informazio Sistemen Eboluzioaren eta Kudeaketaren Atalaren eginkizunak.\n–Informazio Sistemen Eboluzioaren eta Kudeaketaren Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n30. artikulua. Ikastetxeetako Informazio Sistemen Arkitekturaren eta Garapenaren Atalaren eginkizunak.\nIkastetxeetako Informazio Sistemen Arkitekturaren eta Garapenaren Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Ikastetxeetako informazio sistemak sortu eta garatzeko proiektu informatikoak aztertu, definitu, garatu eta abian jartzea, oinarri harturik Hezkuntza Departamentuak eta, zehazki, eskola informazioa kudeatzeko eskumena duen unitateak ezartzen dituzten beharrak eta lehentasunak.\n–Informazio sistema guztiak osatzen dituzten eta estaldura ematen dieten garapen inguruneak eta arkitektura teknikoa definitzea eta haien mantentze eta euskarri lanak egitea.\n–Devops kultura bultzatu eta sustatzea garapen ekipoen barruan.\n–Hezkuntzako Informazio Sistemen Zerbitzuak garapen informatikoa estandarizatzeko ezartzen dituen ildoen jarraipena egitea, informazio sistema elkarreragingarriak, mantengarriak eta denboran iraunkorrak sortzeko asmoz.\n–Hezkuntzako Informazio Sistemen Zerbitzuko gainerako unitateekin batera lan egitea kudeatutako proiektu eta produktu guztiak ezagutzeko, eta, horrela, euskarri homogeneoa eman ahal izateko eragile guztiei eta informazio sistema irekiak eta elkarri laguntzekoak sortzeko Hezkuntza Departamentu osorako.\n31. artikulua. Hezkuntzako Ikuskapen Zerbitzuaren eginkizunak.\nHezkuntza Departamentuko Hezkuntzako Ikuskapenaren antolaketa eta funtzionamendua arautzen dituen ekainaren 30eko 80/2008 Foru Dekretuan ezarritako eginkizunak beteko ditu Hezkuntzako Ikuskapen Zerbitzuak.\nHalaber, indarrean dauden xedapenek esleitzen dizkioten gainerako eginkizunak eta bere helburuak egoki betetzeko agintzen zaizkion guztiak, kudeatzen duen esparruan.\n32. artikulua. Hezkuntzako Ikuskapen Zerbitzuaren egitura.\nHezkuntzako Ikuskapen Zerbitzuak Ebaluazio Atala atxikirik dauka.\n33. artikulua. Ebaluazio Atalaren eginkizunak.\nEbaluazio Atalak, bere kudeaketa esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Nafarroako hezkuntza sistemako etapei eta irakaskuntzei buruzko kanpoko ebaluazioak diseinatu, antolatu eta egitea.\n–Hezkuntzari buruzko maiatzaren 3ko 2/2006 Lege Organikoan aurreikusitako diagnostikoko ebaluazioak antolatzea.\n–Hezkuntzako eta Lanbide Heziketako Ministerioko Ebaluazio Institutuak zuzendutako nazio eta nazioarte mailako ebaluazioak koordinatzea Nafarroan.\n–Nafarroako Foru Komunitateko Administrazioko Hezkuntza Departamentuak Hezkuntzako eta Lanbide Heziketako Ministerioaren Ebaluazio Institutuan duen parte-hartzea koordinatzea eta bideratzea.\n–Urteroko txostenak egitea, Lehen Hezkuntzako, Derrigorrezko Bigarren Hezkuntzako, Batxilergoko eta Lanbide Heziketako emaitza akademikoei buruz.\n–Nafarroako hezkuntza adierazleak prestatzea, estatuko eta nazioarteko adierazleen sistemen testuinguruaren barnean.\n–Ebaluazio gaiei buruzko txostenak eta azterlanak egitea.\n–Departamentuaren beste instantzia batzuei laguntzea, hezkuntza sistemaren funtzionamenduari buruzko informazioa emanez.\n–Ikastetxeak, irakasleak eta programak ebaluatu behar dituzten Hezkuntzako Ikuskapen Zerbitzuko arloei laguntza teknikoa ematea.\n–Ikastetxeak sortzeko, abian jartzeko, aldatzeko eta kentzeko baimen espedienteen gaineko txostenak egitea, tramitatzea eta proposatzea.\n–Nafarroako unibertsitatez kanpoko ikastetxeen erregistroa kudeatzea eta eguneratuta mantentzea, eta Hezkuntzako eta Lanbide Heziketako Ministerioaren unibertsitatez kanpoko Ikastetxeen Estatuko Erregistroarekin koordinatzea.\n–Hezkuntzako Ikuskapen Zerbitzuko zuzendariak bere kudeaketa eremuan agintzen dizkion gainerako eginkizunak.\nHaur Eskolen Zerbitzua.\n33 bis artikulua. Haur Eskolen Zerbitzuaren eginkizunak.\nHaur Eskolen Zerbitzuak, bere kudeaketa esparruko gaietan, foru dekretu honetan ezarritako eginkizunak izanen ditu eta, berariaz, honako hauek:\n–Haur hezkuntzako lehen zikloa antolatzeko araudia prestatzea eta proposatzea.\n–Haur hezkuntzako lehen zikloko hezkuntza-eskaintza planifikatzea eta onestea.\n–Haur hezkuntzako lehen zikloaren curriculum edukiak prestatzea eta eguneratzea.\n–Haur hezkuntzako lehen zikloaren kudeaketa ekonomikoa planifikatzea.\n–Dirulaguntzak eta beste finantzaketa-gastu batzuk kudeatzea, departamentuko beste zerbitzu batzuekin koordinatuta.\n–Beste administrazio batzuekin elkarlanean aritzea haur hezkuntzako lehen zikloaren arloan.\n–Ziklo honetan familien eta hezitzaileen arteko lankidetza sustatzea.\n–Administrazioekin koordinatzea haurrak haur hezkuntzako lehen zikloan sar daitezen laguntzeko, prebentzio eta konpentsazio neurriak hartuz.\n–Haur hezkuntzako lehen zikloaren proposamen pedagogikoa prestatu eta garatzeko aholkularitza ematea. Proposamen hori ikastetxearen hezkuntza proiektuan sartu beharko da.\n–Haur hezkuntzako lehen zikloko ikasleez arduratzen diren hezkuntza-langileen urteko prestakuntza planaren proposamena egitea.\n–Haur eskoletan hezkuntza-esperientziak sustatu eta garatzea, baita hedatzea ere.\n–Landa eskolen arloko kudeaketa, proposamena, arreta eta antolaketa.\n33.ter artikulua. Haur Eskolen Zerbitzuaren egitura.\nHaur Eskolen Zerbitzuak Haur Eskolen eta Landa Eskolen Atala atxikita du.\n33. quater artikulua. Haur Eskolen eta Landa Eskolen Atalaren eginkizunak.\nHaur Eskolen eta Landa Eskolen Atalak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hezkuntza Departamentuak haur hezkuntzako lehen zikloaren inguruan onetsitako araudia eta funtzionamendurako irizpideak prestatu, zabaldu eta aplikatzea.\n–Haur hezkuntzako lehen zikloko hezkuntza-eskaintza kudeatzea.\n–Hitzarmenak proposatzea eta ikastetxeko titularrei aholku ematea haien tramitazioaren inguruan.\n–Haurrak haur hezkuntzako lehen zikloan sartzen laguntzeko prebentzio eta konpentsazio neurriak aurreikustea eta planifikatzea.\n–Haur hezkuntzako lehen zikloko ikasleez arduratzen diren hezkuntza-langileen urteko prestakuntza plana zabaltzea.\n–Helburuak egoki betetzeko bere kudeaketa esparruan agintzen zaizkion gainerako eginkizunak.”\nBi.–III. kapitulua aldatzen da, eta honela idatzita agertuko da:\nLanbide Heziketaren Zuzendaritza Nagusia\n34. artikulua. Lanbide Heziketaren Zuzendaritza Nagusiaren eskumenen esparru materiala.\nLanbide Heziketaren Zuzendaritza Nagusiak foru dekretu honetan adierazitako eskudantziak erabiliko ditu irakaskuntza hauei dagokienez: lanbide heziketako irakaskuntzak, arte plastikoetako eta diseinuko lanbide irakaskuntzak, araubide bereziko kirol irakaskuntzak eta Kualifikazioen Katalogo Nazionalari lotutako enplegurako lanbide prestakuntzako irakaskuntzak; eta zehazki, honako hauek:\n–Ezarritako helburuak eta esleitutako eginkizunak kontuan hartuz, inplementatu beharreko ekintzen lidergoa eta zuzendaritza.\n–Bere aplikazio eremuko erakunde, organismo eta eragile sozial eta ekonomikoekin solaskide gisa jardutea.\n–Lanbide heziketaren irudia sustatzea gizartean.\n–Gobernuak eta Nafarroako gizarteak Foru Komunitatearentzat ezarritako garapen estrategiekin lerrokatzea.\n–Nafarroako lanbide heziketaren plan estrategikoak eguneratzea, Garapen Jasangarrirako 2030 Agenda betetzeko behar diren neurriak hartuz.\n–Lanbide heziketaren modernizazio teknologikoa eta metodologikoa sustatzea.\n–Bere kudeaketa eremuko irakaskuntzak ematen dituzten ikastetxeak sortu, aldatu eta kentzeko proposamena egitea.\n–Hasierako lanbide heziketako irakaskuntzetan, Kualifikazioen Katalogo Nazionalari lotutako enplegurako lanbide irakaskuntzetan, arte plastikoetako eta diseinuko lanbide irakaskuntzetan eta araubide bereziko kirol irakaskuntzetan prestakuntza eskaintza definitzea, gizarte eta lurralde kohesioa errespetatuz.\n–Bizitzan zehar lanbide arloko informazio eta orientazioa jasotzeko sistema integratu bat indartzea, arreta berezia jarriz lanbide arloko informazio eta orientazioari Nafarroako ikastetxeetan.\n–Beste erakunde eta organismo batzuekin lankidetzan, hainbat kolektibori erantzuteko jarduketa protokolo bat garatzea.\n–Lanbide heziketaren formatu eta ibilbideak bultzatzea eta, bereziki, Lanbide Heziketa Duala, Nafarroako eragile ekonomiko eta sozialekin lankidetzan, horretarako programa bat garatuz.\n–Erakundeen erantzukidetasuna eta lankidetza sustatzea, bereziki Nafarroako Enplegu Zerbitzuarekin eta eragile ekonomiko eta sozialekin, Lanbide Heziketako ikastetxe bateratuen sarean langile eta langabeentzako lanbide prestakuntzako eskaintza ezartzeko orduan.\n–Lanbide Heziketaren Zuzendaritza Nagusiaren eskumeneko prestakuntza ziurtagarriaren eskaintzaren ildo estrategikoak zehaztea.\n–Irakaskuntza horiek antolatzearekin loturiko jarduketen planifikazioa.\n–Bere kudeaketa esparruan ebaluazio sistema bat garatu eta kudeatzea.\n–Irakaskuntza horiek garatzeko behar diren espazio, instalazio eta ekipamenduak hornitzeko baliabideak definitzea.\n–Lanbide irakaskuntzetako ikastetxeen langile, ekipamendu eta azpiegitura beharrak kudeatu, aztertu, planifikatu eta definitzea.\n–Lanbide heziketako irakaskuntzen berrikuntzaren eta nazioartekotzearen zuzendaritza estrategikoa, Lanbide Heziketa Garatzeko Europako Zentroaren (LHGEZ) sarearen esparruan.\n–Lanbide heziketaren modernizaziorako eta eraldaketa digital eta iraunkorrerako zuzendaritza estrategikoa.\n–Lanbide irakaskuntzetako ikasleen artean gehien erabiltzen diren komunikazio hizkuntzen eta Europar Batasuneko hizkuntzen ikaskuntza sustatzea.\n–Nafarroako Foru Komunitateko Administrazioak abian jartzen dituen plan estrategiko teknologiko eta soziolaboralak garatzen laguntzea.\n–Lanbide Kualifikazioen Sistema Nazionalaren hobekuntza sustatzea Nafarroan.\n–Nafarroako Eskola Kontseiluan eta Nafarroako Lanbide Heziketaren Kontseiluan parte hartzea, Nafarroako Foru Komunitateko Administrazioko beste departamentu batzuekin lankidetzan aritzea eta eragile ekonomiko eta sozialekin harremana izatea zuzendaritza nagusi honen eginkizunekin lotura duen orotan.\n35. artikulua. Lanbide Heziketaren Zuzendaritza Nagusiaren egitura.\nLanbide Heziketaren Zuzendaritza Nagusiaren egituran zerbitzu hauek daude:\na) Lanbide Heziketaren Plangintza eta Integraziorako Zerbitzua.\nb) Lanbide Heziketako Proiektuen eta Kualifikazioen Zerbitzua.\n36. artikulua. Lanbide Heziketaren Plangintza eta Integraziorako Zerbitzuaren eginkizunak.\nLanbide Heziketaren Plangintza eta Integraziorako Zerbitzuak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Behar den prospekzioa egitea Lanbide Heziketaren Zuzendaritza Nagusiaren eskumeneko lanbide heziketaren eskaintzak planifikatzeko.\n–Beste administrazio batzuekin (administrazio zentrala eta autonomia erkidegoetakoak) solaskide operatiboa izatea, baita Nafarroako Foru Komunitateko Administrazioaren beste departamentu eta erakunde autonomoekin ere.\n–Nafarroako Enplegu Zerbitzuarekin eta eragile ekonomiko eta sozialekin erantzunkidetasuna sustatzea, mota bateko eta besteko lanbide heziketa integratuaren eskaintza ezartzeari begira.\n–Hezkuntza sistemaren lanbide heziketako irakaskuntzak, arte plastikoetako eta diseinuko lanbide irakaskuntzak, araubide bereziko kirol irakaskuntzak eta Kualifikazioen Katalogo Nazionalari lotutako enplegurako prestakuntzaren irakaskuntzak planifikatzea, antolatzea, integratzea eta garatzea, elkarlanean arituz Hezkuntza Departamentuaren beste unitate batzuekin eta Nafarroako Foru Komunitateko Administrazioaren beste departamentu batzuekin.\n–Enplegurako lanbide prestakuntzako ikastetxe publikoei lotuta ez dauden deialdiak kudeatzea, Lanbide Heziketaren Zuzendaritza Nagusiaren eskumenekoa denean.\n–Irakaskuntza horietan onartzeko eta sartzeko moduekin lotutako proiektuak antolatu eta kudeatzea, baita bizitza osoan trebatzearekin lotuak daudenak ere.\n–Lanbide Heziketaren Zuzendaritza Nagusiak garatzen dituen proiektuak eta irakaskuntzak ebaluatzea.\n–Ikastetxe bateratuak, erreferentzia nazionaleko ikastetxeak eta lanbide heziketako ikastetxeen sarea planifikatu, sustatu eta garatzea.\n–Ikastetxe bateratuen, lanbide heziketako ikastetxeen eta erreferentzia nazionaleko ikastetxeen behar bezalako antolaketa-egitura ziurtatzea, esleitu zaizkien lan eta eginkizun guztiei erantzuteko modukoa.\n–Lanbide Heziketaren Zuzendaritza Nagusiak bere eskumeneko ikastetxeen proiektuetarako ezartzen duen estrategia txertatzeko plangintza operatiboa.\n–Departamentuaren beste unitate batzuekin batera, ikastetxe bateratuen, lanbide heziketako ikastetxeen eta erreferentzia nazionaleko ikastetxeen araudia garatzea, esleitu zaizkien lan eta eginkizun guztiei erantzun ahal izateko.\n–Hezkuntza eskaintza eta modalitateak ingurune produktibo eta sozialera egokitzea ahalbidetuko duten tresnak ezartzea.\n–Lanbide Heziketa sustatu eta hedatzeko ekintzak garatzea, lanbide irakaskuntza hauen ezagutza eta irudi soziala hobetzeko.\n–Lanbide heziketako ikastetxeetan irakaskuntzak modernizatzeko ekintzak garatzea.\n–Lanbide heziketako ikastetxeen eta arte eskolen ekipamendua eskuratzeko irizpideak ezarri eta ekipamendu hori planifikatzea, Hezkuntza Departamentuko beste unitate batzuekin batera.\n–Foru Komunitateko Administrazioko beste departamentu batzuekin elkarlanean aritzea berrikuntzarako politiketan eta teknologia eta antolabidea hobetzeko politiketan.\n–Akonpainamendu ekintzak egitea enpresekin eta beste entitate batzuekin, horien nazioarteko dimentsioa sustatzeko.\n–Europar Batasunetik datozen laguntza eta funtsak kudeatzea zerbitzu honen eskumenen esparruan lanbide heziketaren sistema hobetzeko.\n–Nafarroako lanbide heziketaren plan estrategikoak eguneratzea eta Lanbide Heziketaren Zuzendaritza Nagusiak ezarritako jarduketak garatzea, Lanbide Heziketako Proiektuen eta Kualifikazioen Zerbitzuarekin elkarlanean.\n–Lanbide Heziketako Proiektuen eta Kualifikazioen Zerbitzuarekin elkarlanean aritzea lanbide heziketako ikastetxeetan proiektuak garatzeko.\n–Nafarroako Lanbide Heziketaren Kontseiluan parte hartzea, Nafarroako Foru Komunitateko Administrazioko beste departamentu batzuekin elkarlanean aritzea eta eragile ekonomiko eta sozialekin harremana izatea zerbitzu honen eginkizunekin lotura duen orotan.\n–Indarrean dauden xedapenek esleitzen dizkioten gainerako eginkizunak, edo bere helburuak egoki betetzeko agintzen zaizkion guztiak.\n37. artikulua. Lanbide Heziketaren Plangintza eta Integraziorako Zerbitzuaren egitura.\nLanbide Heziketaren Plangintza eta Integraziorako Zerbitzuaren egituran atal hauek daude:\na) Lanbide Heziketaren Antolamendu eta Ebaluaziorako Atala.\nb) Lanbide Heziketaren Plangintzarako Atala.\n38. artikulua. Lanbide Heziketaren Antolamendu eta Ebaluaziorako Atalaren eginkizunak.\nLanbide Heziketaren Antolamendu eta Ebaluaziorako Atalak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Lanbide Heziketaren Zuzendaritza Nagusiak kudeatzen duen eremuko ikasketak antolatzea eta irakaskuntzak garatzea.\n–Lanbide heziketako irakaskuntzetan, arte plastikoetako eta diseinuko lanbide irakaskuntzetan eta araubide bereziko kirol irakaskuntzetan onarpen prozesua kudeatzea eta haren jarraipena egitea, eskolatzeko arloan eskumena duen organoarekin elkarlanean.\n–Irakaskuntza horien prestakuntza modalitateak antolatzea, bermatuz bertan sartuko direla hezkuntza laguntzako berariazko premiak eta hezkuntza premia bereziak dituzten pertsonak eta gizarte bazterketa jasateko arriskua dutenak.\n–Lanbide Heziketaren Plangintza eta Integraziorako Zerbitzuaren kudeaketa eremuko irakaskuntzetara sartzeko bideak eta probak eta ikastaroak planifikatzea.\n–Online lanbide heziketa eta batez ere jende helduaren premiei erantzuteko ezartzen diren beste modalitate malguago batzuk garatu, diseinatu, kudeatu eta haien jarraipena egitea.\n–Estatistikak eta azterlanak prestatzea, bai lanbide heziketaren eskaintzari buruzkoak, bai Lanbide Heziketaren Zuzendaritza Nagusiak kudeatzen duen eremuko irakaskuntzetan titulua erdietsi duten ikasleak lan munduan sartzeko prozesuaren jarraipenari buruzkoak.\n–Lanbide heziketaren eskaintzak ebaluatzea, bai eta Lanbide Heziketaren Zuzendaritza Nagusiak kudeatzen duen eremuko irakaskuntzetan titulua erdietsi duten ikasleak lan munduan sartzeko prozesua ere.\n–Lanbide Heziketaren Zuzendaritza Nagusiko gainerako atalekin eta Hezkuntza Departamentuaren beste unitate batzuekin elkarlanean aritzea haiek garatzen duten araudia prestatzen.\n–Kofinantzaketarako eskaerak edo akordioak prestatzea eta tramitatzea, Nafarroako Foru Komunitateko Administrazioan arlo horretako eskumena duen departamentuarekin koordinatuta.\n39. artikulua. Lanbide Heziketaren Plangintzarako Atalaren eginkizunak.\nLanbide Heziketaren Plangintzarako Atalak, bere kudeaketa esparruko gaietan, foru dekretu honetan ezarritako eginkizunak izanen ditu eta, berariaz, honako hauek:\n–Laguntza teknikoa ematea Nafarroako lanbide heziketaren sareko ikastetxe bateratuak eta erreferentzia nazionaleko ikastetxeak garatu, antolatu eta sortzeko.\n–Txostenak, ikerketak eta proposamenak egitea Lanbide Heziketaren Zuzendaritza Nagusiaren kudeaketa eremuko prestakuntza eskaintzak planifikatzeko, enpleguarekin, eskaera sektorialekin, eskaintzen lurralde banaketarekin, ikastetxeen eskalarekin eta beharrezkoa duten espezializazioarekin edo balioaniztasunarekin zerikusia duten irizpideei jarraikiz.\n–Lantokiko prestakuntza kudeatzea, koordinatzea eta haren jarraipena egitea.\n–Lanbide heziketa dualeko eskaintza eta proiektuak garatzea, diseinatzea, kudeatzea eta haien jarraipena egitea.\n–Lanbide heziketa dualeko ikasleen hartzaile diren enpresetako eta ikastetxeetako tutoreentzako prestakuntza definitzea eta garatzea.\n–Lanbide heziketa dualeko prestakuntza proiektuak prestatzeko aholkularitza ematea, inplikaturiko ikastetxe eta enpresak koordinatuz.\n–Lanbide heziketaren arloan aholkularitza ematea eta jarduketa ildoak proposatzea Hezkuntza Departamentuaren menpe dauden lanbide irakaskuntzetako ikastetxeetan.\n–Hezkuntza Departamentuaren menpe dauden lanbide irakaskuntzetako ikastetxeetan enplegurako prestakuntzako ekintzak planifikatu eta kudeatzea eta haien jarraipena egitea, ezaugarriak eta inguruabarrak kontuan hartuta.\n–Enplegurako ziurtagarriak diren lanbide prestakuntzako ekintzak garatzeko deialdien oinarri tekniko arau-emaileak prestatu eta proposatzea.\n–Enplegurako ziurtagarriak diren lanbide prestakuntzako ekintzetan parte hartzen dutenentzako beka eta laguntzen espedienteak kudeatzea, kontrolatzea eta tramitatzea.\n–Lanbide irakaskuntzetako ikastetxeetan azterlan eta jarduketa proposamenak egitea, azpiegitura teknologikoak eta ekipamendukoak hobetzeari dagokionez.\n–Lanbide heziketako ikastetxeentzako eta arte eskolentzako ekipamendua kudeatzea eta hura gauzatzeko plangintza egitea, departamentuko beste unitate batzuekin elkarlanean arituz.\n–Lanbide Heziketaren Zuzendaritza Nagusiko gainerako atalekin elkarlanean aritzea, atal horietan garatzen diren programa eta proiektuak lanbide heziketako ikastetxeetan txertatzeko.\nLanbide Heziketako Proiektuen eta Kualifikazioen Zerbitzua\n40. artikulua. Lanbide Heziketako Proiektuen eta Kualifikazioen Zerbitzuaren eginkizunak.\nLanbide Heziketako Proiektuen eta Kualifikazioen Zerbitzuak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Nafarroako Lanbide Kualifikazioen Institutuko zuzendaritzaz arduratzea.\n–Kualifikazioen Sistema Nazionala eta hari lotutako titulu eta espezializazio berriak planifikatu, zabaldu eta garatzea.\n–Kalitatea sustatzea Nafarroako kualifikazio sistemaren kudeaketan.\n–Kualifikazioen Sistema Nazionala aplikatu eta garatzearen ondoriozko ekintzen eraginkortasuna ebaluatzea, Nafarroan hobeki aplika daitezen laguntzeko.\n–Lanbide informazio eta orientazioa garatzera bideraturiko ekintzak planifikatzea.\n–Lanbide gaitasuna egiaztatzeko prozedurak planifikatu eta garatzea, Nafarroako Enplegu Zerbitzuarekin elkarlanean.\n–Lanbide gaitasuna egiaztatzeko prozedurak antolatzea.\n–Lanbide heziketaren, arte plastikoetako eta diseinuko lanbide irakaskuntzen eta araubide bereziko kirol irakaskuntzen tituluak Nafarroako produkzio ingurunera egokitzea.\n–Prestakuntza tekniko eta metodologikorako eta digitalizaziorako plan bat sustatzea eta diseinatzea, teknologikoki aurreratutako inguruneei eman beharreko erantzuna bermatzeko eta irakasleen gaitasunak hobetzeko, ikasgelan ikaskuntza metodologia berriak garatzeari dagokionez.\n–Ekintzailetza eta berrikuntza sustatzea lanbide heziketan.\n–Kualifikazioen esparru europarrarekin, gaitasunaren ebaluazioarekin eta horri lotutako orientazio prozesuarekin zerikusia duten proiektu nazional eta nazioartekoetan laguntzea eta parte hartzea, ekintza horiek Nafarroan garatuz, beste eragile batzuekin elkarlanean.\n–Ikastetxeen digitalizazio proiektuak eta berrikuntza teknologiko eta didaktikoko proiektuak sustatzea, beste entitate eta enpresa batzuekin lankidetza sustatuz.\n–Izaera sozialeko proiektuak, ekintzailetza sustatzekoak eta irakaskuntza hauetako ikasleen enplegagarritasuna hobetzekoak planifikatu eta garatzea.\n–Europar Batasunetik datozen laguntza eta funtsak kudeatzea, zerbitzu honen eskumenen esparruan lanbide heziketaren sistema hobetzeko.\n–Lanbide irakaskuntzetako ikastetxeen nazioarteko dimentsioa sustatu eta garatzea, ikasleak, irakasleak eta zuzendaritza taldeak nazioarteko esparruan mugitzeko proiektuak garatuz.\n–Lanbide heziketako ikastetxeetan proiektuak garatzea, Lanbide Heziketaren Plangintza eta Integraziorako Zerbitzuarekin elkarlanean.\n–Lanbide Heziketaren Plangintza eta Integraziorako Zerbitzuarekin elkarlanean aritzea Nafarroako lanbide heziketaren plan estrategikoak eguneratzeko eta Lanbide Heziketaren Zuzendaritza Nagusiak ezarritako jarduketak sustatzeko.\n–Nafarroako Lanbide Heziketaren Kontseiluaren idazkari lanak egitea, eta Nafarroako Foru Komunitateko Administrazioko beste departamentu batzuekin elkarlanean aritzea eta eragile ekonomiko eta sozialekin harremana izatea zerbitzu honen eginkizunekin lotura duen orotan.\n41. artikulua. Lanbide Heziketako Proiektuen eta Kualifikazioen Zerbitzuaren egitura.\nLanbide Heziketako Proiektuen eta Kualifikazioen Zerbitzuaren egituran atal hauek daude:\na) Kualifikazioen eta Lanbide Orientazioaren Atala.\nb) Lanbide Heziketaren Berrikuntzaren eta Nazioartekotzearen Atala.\n42. artikulua. Kualifikazioen eta Lanbide Orientazioaren Atalaren eginkizunak.\nKualifikazioen eta Lanbide Orientazioaren Atalak, kudeatzen duen esparruko gaietan, foru dekretu honetan esleitzen zaizkion eginkizunak izanen ditu, eta berariaz honako hauek:\n–Lanbide kualifikazioen sistema nazionaleko tresnak garatzen eta eguneratzen laguntzea.\n–Kualifikazioen sistema nazionalaren tresnei eta ekintzei buruzko ezagutza eta zabalkundea sustatzea Nafarroako Foru Komunitatean.\n–Lanbide gaitasunak egiaztatzeko prozedurak planifikatzea, kudeatzea eta haien jarraipena egitea.\n–Lanbide gaitasunak egiaztatzeko prozeduraren aholkulari eta ebaluatzaileei zuzenduriko prestakuntza beharra atzematea.\n–Aholkulariek eta ebaluatzaileek gaikuntza lortzeko prestakuntza prozesuen deialdia egitea.\n–Laguntza teknikoa ematea eraginkortasunez eta koordinatuta lan egin dezaten kualifikazioen sistema integratu bat Nafarroan martxan jartzean parte hartzen duten antolaketa unitateek.\n–Lanbide gaitasunak, edo, hala badagokio, kualifikazioak identifikatu eta zehaztea, Nafarroako produkzio sarea garatzeko garrantzitsuak direnak.\n–Elkarlanean aritzea lanbide heziketako titulu eta espezializazioak prestatzearen gaineko eskumena duten administrazioekin.\n–Aipatutako irakaskuntza horien curriculum diseinuak garatzeko arau-proposamenak prestatzea.\n–Kualifikazioen sistema nazionala Nafarroako Foru Komunitatean garatzeko laguntza baliabideak planifikatu eta kudeatzea.\n–Lanbide heziketako titulazioak Nafarroako produkzio sektoreen beharretara egokitu eta eguneratzea, Hezkuntza Departamentuaren eskumenen esparruan, kualifikazioen eboluzioaren ondorioz.\n–Lantaldeak koordinatzea, lanbide heziketako irakaskuntzen, arte plastikoetako eta diseinuko lanbide irakaskuntzen eta araubide bereziko kirol irakaskuntzen prestakuntza curriculumak hobetu eta garatzeko.\n–Lanbide informazio eta orientazioaren arloko jarduketen katalogo bat definitzea, hezkuntza etapa bakoitzean eta bizitzan zehar izanen den esku-hartzea ezarriz, ekainaren 19ko 5/2002 Lege Organikoak xedaturikoa aplikatuz.\n–Lanbide orientaziorako sistema integratu bat garatzeko ekintzak sustatzea, kudeatzea, informazioa koordinatzea eta jarraipena egitea, arlo horretan eskumena duten entitateekin batera.\n–Lanbide Heziketaren Zuzendaritza Nagusiko gainerako atalekin elkarlanean aritzea lanbide heziketako irakaskuntzen plangintzan.\n43. artikulua. Lanbide Heziketaren Berrikuntzaren eta Nazioartekotzearen Atalaren eginkizunak.\nLanbide Heziketaren Berrikuntzaren eta Nazioartekotzearen Atalak, kudeatzen duen esparruko gaietan, foru dekretu honetan ezarritako eginkizunak izanen ditu, eta, berariaz, honako hauek:\n–Hobekuntza teknologiko eta didaktikoak sustatzea lanbide heziketako, arte plastikoetako eta diseinuko eta araubide bereziko kirol irakaskuntzen irakaslanean, eta ikastetxeei arlo horretako aholkuak ematea.\n–Lanbide heziketa modernizatzeko eta Lanbide Heziketaren Zuzendaritza Nagusiaren eskumeneko ikastetxeak eta lanbide irakaskuntzak digitalizatzeko proiektu berriak proposatzea, garatzea eta horien jarraipena egitea.\n–Lanbide heziketako ikastetxeetan, arte eskoletan eta erreferentzia nazionaleko ikastetxeetan berrikuntza proiektuetarako deialdiak kudeatzea eta horien jarraipena egitea.\n–Berrikuntza metodologikorako proiektuak garatu eta aplikatzea, konparazio batera “Kimua” programa, eta etengabe eguneratzeko beharrezkoak diren neurriak har daitezela proposatzea.\n–Lanbide Heziketako Proiektuen eta Kualifikazioen Zerbitzuak definituriko berrikuntza estrategiei erantzun ahal izateko irakasleek dituzten prestakuntza premiak aztertu eta diseinatzea.\n–Zerbitzu honek kudeatzen duen eremuko irakaskuntzak ematen dituzten irakasleen berariazko prestakuntzarako urteko plana planifikatu eta kudeatzea, departamentuko beste unitate batzuekin elkarlanean.\n–Lanbide Heziketaren Plangintza eta Integraziorako Zerbitzuak kudeatzen duen eremuko irakaskuntzak ematen dituzten irakasleak berrikuntzaren arloan trebatzeko lankidetza akordioak bultzatzea beste autonomia erkidego, erakunde ofizial edo produkzio inguruneko entitate batzuekin.\n–Nazioarteko ekintza eta proiektuak garatzea eta haien jarraipena egitea, haiek kudeatzea kontratuei eta ekonomiari dagokienez, eta erakunde eskudunen aurrean justifikatzea.\n–Lanbide heziketako ikastetxeetako eta arte eskoletako irakasle eta ikasleen eta Lanbide Heziketako Zuzendaritza Nagusiko langileen nazioarteko mugikortasun ekintzak planifikatu, sustatu, kudeatu eta horien jarraipena egitea.\n–Europar Batasunak Lanbide Heziketaren Plangintza eta Integraziorako Zerbitzuak kudeatzen duen eremuko irakaskuntzen arloan egiten dituen programen ardura duten Espainiako erakundeetan parte hartzea, eta Espainiako edo atzerriko beste erakunde batzuekin harremanetan jartzea, denen intereseko proiektuetan parte hartu edo laguntzeko.\n–Lanbide heziketako irakaskuntzak, arte plastikoetako eta diseinuko lanbide irakaskuntzak eta araubide bereziko kirol irakaskuntzak edo Hezkuntza Departamentuko nazioarteko proiektuak Europar Batasunaren edo beste erakunde batzuen funtsen bidez kofinantzatzeko aukerak aztertzea.\n–Lanbide Heziketaren Zuzendaritza Nagusiko beste atal batzuekin elkarlanean aritzea, atal honek garatzen dituen programa eta proiektuak ikastetxeetan txertatzeko.\nLehen xedapen gehigarria.–Izendapenak.\nForu dekretu honetan ezarritako egituraren arabera izen bera duten zerbitzuetako zuzendaritzetako edo atalburutzetako titularren izendapenak berresten dira.\nEra berean, honako izendapen hauek berresten dira, egin ziren baldintza berberetan:\n–Lanbide Heziketaren Plangintza eta Berrikuntzarako Zerbitzuko zuzendariarena, hemendik aurrera Lanbide Heziketaren Plangintza eta Integraziorako Zerbitzuko zuzendaria izanen baita.\n–Lanbide Kualifikazio, Enpresa eta Enplegurako Zerbitzuko zuzendariarena, hemendik aurrera Lanbide Heziketako Proiektuen eta Kualifikazioen Zerbitzuko zuzendaria izanen baita.\n–Lanbide Heziketa Dualaren eta Etengabeko Ikaskuntzaren Ataleko buruarena, hemendik aurrera Lanbide Heziketaren Plangintzarako Ataleko burua izanen baita.\n–Lanbide Kualifikazioen Ataleko buruarena, hemendik aurrera Kualifikazioen eta Lanbide Orientazioaren Ataleko burua izanen baita.\n–Lanbide Heziketaren Berrikuntza, Nazioartekotze eta Kalitaterako Ataleko buruarena, hemendik aurrera Lanbide Heziketaren Berrikuntzaren eta Nazioartekotzearen Ataleko burua izanen baita.\nBigarren xedapen gehigarria.–Burutza berriak merezimendu lehiaketa bidez betetzeko baldintzak.\nSorrera berriko burutzak merezimendu lehiaketa bidez hornitzeko eskatuko diren baldintzak zehazten dira jarraian:\n–Ikastetxeetako Informazio Sistemen Arkitekturaren eta Garapenaren Atala: A edo B mailako funtzionarioa izatea.\n–Haur Eskolen eta Landa Eskolen Atala: A edo B mailako funtzionarioa izatea, eta unibertsitateaz kanpoko irakasleen kidego batekoa. Sexu delituen ziurtagiria.\n–Lanbide Heziketaren Antolamendu eta Ebaluaziorako Atala: A edo B mailako funtzionarioa izatea, eta unibertsitateaz kanpoko irakasleen kidego batekoa.\nHirugarren xedapen gehigarria.–Unitate organikoak kentzea.\nForu dekretu honetan ezarritako egitura organikoari jarraikiz, kendu egiten dira egituratik 0-3 urteko Zikloaren eta Landa Eskolen Atala eta Lanbide Heziketaren Plangintza, Antolamendu eta Garapenerako Atala.\nLaugarren xedapen gehigarria.–Atal mailatik beherako unitate organikoen iraupena.\nForu dekretu hau garatzeko neurriak hartu bitartean, atal mailatik beherako unitate organikoek berdin jarraituko dute eta oraingo izenari eta eginkizunei eutsiko diete. Behin-behinekoz, egitura berriko organoei atxikiko zaizkie, orain arte izan dituzten eginkizunekin bat.\nIruñean, 2021eko maiatzaren 26an.–Nafarroako Gobernuko lehendakaria, María Chivite Navascués.–Hezkuntzako kontseilaria, Carlos Gimeno Gurpegui.\nIragarkiaren kodea: F2108616


2019ko maiatzaren 25a, larunbata | Ordua Euskal Herrian 21:23:33\nSara eta Izar aske uzteko kanpaina egin zuten herritar ugarik.\nEpailearen ustez behin behineko espetxealdia "oso salbuespenezko neurria da" eta horregatik askatu dute. "Instrukzioa denboran luzatu egin da Epaitegi honi egotzi ezin zaizkion kausengatik. Nahiz eta ardura duten organismo eta erakundeei gogorarazpenak egin, ez ditugu jaso eskatutako informe perizialak jaso".\nHainbat neurri hartu ditu epaitegiak. Akusatuak egunero Picassent herriko guardia zibilaren komisaldegira joan beharko du eta astelehenero bertako epaitegira. Araba, Bizkaia eta Gipuzkoan sartzea, egotea edo bizitzea debekatuta du, baita Majarenas eta Izarren etxe, lantoki, eskola edo senideen etxeetatik 2.000 kilometro baino gehiago hurbiltzea ere. Hau betetzen duela ziurtatzeko, Messinezis eta Majarenasi kontrol telematikoko eskumuterrokoak jarri dizkiete. Ertzaintzako agenteek Izarri jarraipena egiten diote.\nIzar hiltzen saiatu zen\nStytianos Messinezisek bi labankada eman zizkion bi urteko Izarri bizkarrean 2017ko urtarrilean. Berak aitortu zuen alabari egindakoa bere burua polizia-etxean aurkeztu zuenean. Alaba hil zuela adierazi zuen, baina anbulantziak eta polizia bere etxea joandakoan, Izar larri baina bizirik zen. Ospitalean operatu ostean, larri egon zen zainketa intentsiboetako unitatean.\nMobilizazio handiak egin ziren Sara eta Izarren hurbiltzea eta kaleratzea eskatuz. 2018ko apirilean askatu zuten.\nKanal hauetan artxibatua: Indarkeria matxista | Matxismoa | Sara Majarenas kasua


Uzturpe ikastolaren XIX. kultur astea: Pirritx eta Porrotx\nMusua ikuskizuna eskainiko dute, kiroldegian.\nUzturpe ikastolaren XIX. kultur astea: Pirritx eta Porrotx Belabieta\nAmalur jardunaldiak 2019: Jeronimo Lopez\nMunduko mendiak: Himalaiatik Antartidara hitzaldia eskainiko du, Jeronimo Lopezek, gazteleraz.\nAmalur jardunaldiak 2019: Jeronimo Lopez Topic\nKukai dantza taldearen ikuskizuna. Koreografia: Sharon Fridman. Sarrerak: Leidorreko leihatilan eta www.kutxasarrerak.net Erritu bizi-bidaia bat da, bizitzako etapak zeharkatzen baititu pasabideko erritu bakarkako eta kolektiboen bidez, naturarekin eta komunitatearekin loturik. Etapa horiek jaiotzatik kaoseraino doaz, bakardadearen mortuan barrena, harik eta topaketara, maitasunera eta, azkenik, heriotzara iritsi arte. Errituak zubi modukoak dira gure izate banakoaren eta esperientzia kolektibo erritualizatuaren arteko loturen zentzua aurkitzeko. Gure izate banakakoa iraganaz, orainaz, etorkizuneko promesez eta aukeraz zamaturik dago. Esperientzia kolektiboa, berriz, erreferentzia da beti, baina mugitzen eta aldatzen ari da aldi berean. Espiritualtasuna, samurtasuna eta norberaren erabakimena batzen dira bidaiarekin, zeina azkenean kolektiboa baita, baina kontzienteenen ibilbideek eragiten diotelarik.\nErritu, ikuskizuna Leidor antzokia\nKukai dantza taldearen ikuskizuna.\nKoreografia: Sharon Fridman.\nErritu bizi-bidaia bat da, bizitzako etapak zeharkatzen baititu pasabideko erritu bakarkako eta kolektiboen bidez, naturarekin eta komunitatearekin loturik. Etapa horiek jaiotzatik kaoseraino doaz, bakardadearen mortuan barrena, harik eta topaketara, maitasunera eta, azkenik, heriotzara iritsi arte. Errituak zubi modukoak dira gure izate banakoaren eta esperientzia kolektibo erritualizatuaren arteko loturen zentzua aurkitzeko. Gure izate banakakoa iraganaz, orainaz, etorkizuneko promesez eta aukeraz zamaturik dago. Esperientzia kolektiboa, berriz, erreferentzia da beti, baina mugitzen eta aldatzen ari da aldi berean. Espiritualtasuna, samurtasuna eta norberaren erabakimena batzen dira bidaiarekin, zeina azkenean kolektiboa baita, baina kontzienteenen ibilbideek eragiten diotelarik.\nBox.A kontzertuak: Konbenio del Metal\nBox.A kontzertuak: Konbenio del Metal Box.a


Haurrak Europan, nola eragiten dio krisiak? | Consumer\nHaurrak Europan, nola eragiten dio krisiak?\nGizarte-laguntzetako murrizketek estuago jartzen dute haurren ongizatea, eta mugatu egiten dute oinarrizko baliabideetara iristea\nArriskuan dauden umeen osasuna eta hezkuntza. Hala dio Eurochilden txosten batek, haurtzaroaren alde lan egiten duten 147 erakunderen Europako sare batek. Gizarte-laguntzetan edo zerbitzu publikoen finantzaketan murrizketek familiei eragiten diete eta, ondorioz, haurrek oinarrizko baliabideetara sarbidea mugatzen dute. Artikulu honetan, krisiak adingabeengan duen eragina azaltzen da, Europako hainbat herrialdetan ahulenak diren haurren egoera nola aldatu den, eta ondorio horiei aurre egiteko erakundeek proposatutako neurriak.\nKrisiaren ondorioak haurtzaroan\nEbko adingabekoen% 27 pobrezia-arriskuan edo gizarte-bazterketan dago\nBatzuetan, datuek begi hutsez ikusten ez den errealitatea jasotzen dute. Horrek agerian utzi du Eurochilden inkesta bat, “Krisi ekonomikoa eta finantzarioa Europako haur eta gazteei eragiten ari zaiena” txostenean gauzatua. Haurren artean lan egiten duten erakundeen Europako sareak 147 kideri galdetu die, eta, 35 herrialdetako erantzunak oinarri hartuta, 2012an haur ahulenen egoerari buruzko txostena egin du.\nEspero daitekeenez, ondorioek protagonismoa ematen diote krisi ekonomikoaren ondorioei, eta hori aurreko txostenetan aurreratu zen. Baina 2010ean pobrezia-kopuru handiez ohartarazi bazen ere, egoera horretan Europar Batasuneko adin txikikoen %20rekin, gaur egun beste urrats bat egiten da: “Ebn dauden haurren% 21 materialki behar dira”.\nJatorri desberdinak ditu, eta orain dibertsifikatu egin dira. Familien baliabide falta edo eskasiari, gobernuek aplikatutako “austeritate-neurrien” ondorioak batu eta gizarte-laguntzetan murrizketak eragin dituzte. Horrek, gero eta langabezia-tasa handiagoa eta diru-sarreren murrizketa bat izanik, ondorio hauek eragin ditu haurtzaroan.\nOsasuna eta hezkuntza bezalako funtsezko baliabideetara iristeko mugak. Bi arlo horietan egindako murrizketen ondorioz, familia batzuek ezin dituzte ordaindu kontsulta medikoen edo sendagaien prezioak, eta, aldi berean, murriztu egin dira hezkuntzarako aurrekontuak, jantokiko laguntzak, garraioa eta eskola-materiala edo ikasleentzako errefortzu-zerbitzuak.\nFamiliako bizitzan eta gizartean bete-betean parte hartzeko aukera gutxiago, jolas-jarduerei buruzko baliabide eta eskaintza publikorik ez dagoelako.\n18 urtetik beherakoen %27 pobrezia edo gizarte-bazterkeriako arriskuan dago, hau da, 27 milioi gazte inguru: pobrezia-arriskua %20,5 da, material gogorreko %9,6, eta etxeetan bizi da (“enplegu-intentsitatea oso txikia edo nulua den”), 2008an baino hiru milioi gehiago.\nHaurrak ez dira beti etxe propio batean bizi, familiek hipotekaren edo alokairuaren kostuari aurre egiteko zailtasunak dituztelako, lana galdu ondoren. Are gehiago, horrek zaildu egiten du lana eta familia uztartzea, ezkontideak edo horietako bat “gehiegizko lan-jardunaldiak” egitera behartzen baititu diru-sarrerak lortzeko.\nEtxeko indarkeria eta haurren aurkako indarkeria areagotzea, “krisiaren ondorioz eta familia askok zeharkatzen duten muga-egoeraren ondorioz”. Save the Children genero indarkeriaren biktima ez den genero indarkeriari buruzko txostenak aitortzen duenez, haurrak “genero indarkeriaren biktimak dira”, eta emakumeak babesteko sistemak seme-alabak babestea du helburu.\nHaurtzaroa ahulagoa Europan\nKrisiak herrialde guztiei berdin eragin ez dienez, desberdintasunak dakartza haurren egoeran. Txostenak ildo horretatik aurreikusten dena adierazten du: “Kasurik larrienak Grezia, Irlanda eta Portugal dira, eta ez Espainia eta Italiatik oso urrun”. Baina ez dira bakarrak.\nBulgaria eta Errumania. 18 urtetik beherakoen% 70 baino gehiago “materialki behartsuak” dira; Suedian, Danimarkan, Herbehereetan, Finlandian eta Luxenburgon% 3 eta% 7 artean dabiltza.\nEspainia. Haurren% 25,7 pobrezia-egoeran edo gizarte-bazterketan bizi dira.\nIrlanda. Herrialdea zeharkatzen duen egoeraren ondorioz, eskolako elikagai-planak ezabatu egin dira eta eskola-garraioaren kostua handitu egin da. Hori oztopo izan da, batez ere, landa-eremuetan bizi diren eta eskoletatik urrunago dauden familien kasuan.\nGrezia. Greziako hiriburua da kaltetuenetako bat. Eurochild-en datuen arabera, Atenasen, hamaika pertsonatik batek egunean behin jantoki sozial batera jotzen du. Gainera, gehitu egin dira “seme-alabak mantentzeko ezintasunagatik seme-alabei eman behar zaizkien” familiak.\nHaur elkarteen proposamenak\nAurreko zifrak hobetzeko, Eurochild osatzen duten erakundeek proposamen batzuk proposatu dizkiote Europar Batasunari. Gure herrialdean, Eurochilden bazkidea FEDAIA Haur eta Nerabeentzako Arreta eta Hezkuntza Erakundeen Federazioan dago ordezkatuta. Gainerakoekin batera, erakunde honek hau eskatzen du:\nNeurriak aplikatu aurretik, neurketek haurrengan izan ditzaketen ondorioak ebaluatzea.\nHaurren egoerari buruzko informazioa aldian-aldian eguneratzeko kontrol zehatza eta ebaluazio-mekanismo nazionalak eta europarrak ezartzea.\nBaliabide mugatuak “ahalik eta modurik afektiboenean erabiltzea, umeak krisiaren eraginetatik babesteko”, azpimarratzen du FEDAiako presidente Jaume Clubesek.\nOinarrizko zerbitzuak babestea, hala nola lehen hezkuntza eta osasunaren oinarrizko arreta.\nPolitika publiko guztietan ikuspegi integratua eta dimentsio anitzekoa sartzea haurren pobreziaren eta gizarte-bazterkeriaren aurkako borrokan.\nNeurri horiez gain, Europako Batasunari eskatzen zaio presioa egin dezala estatu kideei, pobreziari eta gizarte-bazterkeriari aurre egiteko hartutako konpromisoak betetzeko. Gizarte zerbitzuetan “inbertsio adimentsuaren” alde egiten da, lana eta familia bateragarri egiten laguntzea, harrera-zentro publikoetan “beharrezkoa ez den” ospitaleratzea saihesteko zerbitzuak indartzea eta haurrei eta gazteei “gizarteratzea eta maila lokalean, eskualdean eta estatuan ongizatea eta ongizatea sustatzeko politikak eta praktikak” deitzea.\nEuropa gizarte-laguntzak haurrak infancia-eu krisi


Heriotza duina eta gaur egungo egoera\nXabier Isasa Garmendia" (1948, Lezo) Irakaskuntzako langile ohia eta LABen irakaskuntzan liberatua izandakoa. LAB Helduak eta Bizkaiko Pentsionistak Martxan-eko kidea eta baita Bizkaiko Pentsiodunen Mugimendukoa ere, bere sorkuntzatik.\nNagusiok, zalantzazko etorkizuna daukagu (ez gara bakarrak) baina erantzun bat aurki genezake: gaur egungo osasun sistemaren helburua, norabidez aldatzea da, hau da, eskaerari zuzendu beharrean, beharrei zuzentzea. Agian, horrela egoera berezietan ez gintuzke ezustean harrapatuko. Osasun Sistema Publikoa eskatzen dugu, guri dagokigunez, pertsona nagusia bere osotasunean atendituko duena, norberaren etxebizitzan, zein erresidentzietan. Atentzio horren baitan ere heriotza duina izateko eskubidea eskatzen dugu.\nAzken gai honetaz zer esan genezake gaur egun bizi dugun egoeran? Osasungintzaren gabezia eta zahar-etxe askotako mundu ilun eta krudelarekin topo egin dugu. Bitartean, gutariko gehienok gure etxeetan gaude, senideren baten babespean, bakardadean edo langile baten laguntzaz bizitzen. Hori guztia horrela izanik, inoiz baina premiazkoa zaigu heriotza duina izateko eskubidea aldarrikatzea.\nBizitza liburu baten antzekoa da baina azken kapitulua ere, guk geuk idatzi behar dugu. Ezin dugu utzi kapitulu hau besteen eskuetan. Eta gure erabakia izan beharko litzateke noiz hartu geltoki hori, bizitzari zentzurik ikusten ez badiogu.\nGutariko nor ez dago ados irizpide horrekin? Arazoa sortzen da gizartearen zenbait arlotatik irizpide hauen aurka hainbat erakunde agertzen direnean, Hala nola: arlo juridikoa, Eliza, medikuntzako egitura nagusia,…\nOinarrizko eskubideen zerrendan aurrera pausuak emanda daude aspaldian baina bizitzaren azken urratsa emateko zor zaigun eskubidea ez da agertzen. 1983 urtean bizitzan sartzeko eskubidea lortu genuen, batez ere Mugimendu Feministari esker. Hasieran gutxienekoz osatutako legea izan zen eta bigarren urratsari esker ez da inongo ebazpenik egin behar denbora epe batean haurdunaldia eteteko. Baina bizitzatik irteteari dagokionez, zer esan dezakegu? 1995ko Kode Penalaren aldaketan agertzen den 143 artikuluak zera dio: “Zalantza izpirik gabe heriotzara eramango duen gaixotasuna sufritzen duen pertsonak edo jasan ezinezko eta etengabeko oinazepean bizi denak egindako eskaera argi eta zalantza gabekoari erantzun nahian, bere heriotza lortu edo aktiboki lortzeko ahal eginean saiatuko litzatekeen pertsonak, homizidio zigorra jasango du”.\nEztabaida non kokatzen den argi dago: norbera bere bizitzaren jabe izatearen baitan eta eutanasia edo laguntzazko suizidioaren despenalizazioan. Bide horretan beste kontzeptu batzuk ere argitu beharko genituzke: zer da eutanasia aktiboa? Laguntzazko suizidioaz hitz egiten ari gara? EZ. Lehen kasuan, kolaboratzaile nahitaezkoak, zuzenean lortzen du bestearen heriotza. Laguntzazko suizidioan, kolaboratzaileak, bestearen heriotzarako bitartekoak lortzen dizkio eta heriotza norberak lortzen du.\nGaur egun Espainiako Epaitegi Konstituzionalak zera dio: “ edozein hiritarrak eskubide osoa du bere bizitzaz nahi duena egiteko baina ezin dio Estatuari edo beste hiritar bati eskatu, helburu hori lortzeko laguntzarik”.\nEta gure Autonomia Erkidegoan, zer? Gasteizko Legebiltzarrean onartuta dago “Heriotza Duinaren Legea” baina ez dago eskumenik “laguntzazko suizidioa” indarrean jartzeko, nahiz eta Legebiltzar osoak hala nahi izan. Hemen, gehienez lortu dena, zaintza aringarriak ezartzea izan da, baina Europa iparraldeko zaintza aringarrietako taldeetan, medikuak, erizainak, psikologoak, eta gizarte laguntzaileak daude. Hemen ez dakigu zer eska dezakegun ere.\nBeste leku batzuetan terapia ezberdinak daude. Hemen noiz informatuko gaituzte osasun etxeetan, gure bizitzaren azken unean dauzkagun baliabideez, aurretiazko borondatearen agiria barne?\nOsasun Sistema Publikoa eskatzen dugu, guri dagokigunez, pertsona nagusia bere osotasunean atendituko duena, norberaren etxebizitzan, zein erresidentzietan\nBide luzea dugu egiteke, heriotza modu duin eta nahi ditugunez inguratuta izateko. Gure herrialdean, gai honi bide egokiagoa emateko proposamenak aztertzen arin garen honetan, aspaldian ezagutu ez dugun errealitate gordinenarekin topo egin dugu. COVID-19a dela eta, adineko hamarnaka pertsona hiltzen ari da Hego Euskal Herriko eta mundu osoko zahar- etxeetan. Beraien azken egunetan zer nolako duintasuna jaso duten, zenbateko min emozional sentitu duten… beraiek soilik edo, agian, zuzenean tratatu dituzten langileek jakingo dute.\nZAHAR EGOITZAK ETA BESTE BIDEAK\nZahar-etxeetan dauden pertsonek, gero eta urte gehiago dituzte: 80, 90 eta 100 urteko pertsona ugari dago. Nagusi horiek mendekotasun maila altua daukate, bi edo hiru gradukoa. Horrek esan nahi du zaintza eta arreta handiagoak behar dituztela, bai osasun mailan bai sozial mailan ere. Baina zahar-etxeen funtzionamendu-arauak 1998koak dira.\nEzin dugu ahantzi 2008tik hona, “krisia” deitutakoaren ondorioak jasan behar izan ditugula baina argi dago ondorio horiek oso ezberdinak izan direla batzuentzat eta besteentzat. Ondorio horien artean osasunari dagozkionak daude eta hauek arrakala sozioekonomikoarekin lotura zuzena dute. Aldi berean arrakala sozio-ekonomikoak, klase soziala, generoa, adina, sorlekua, herrialdea eta abarrekin zerikusia du.\nArduradun publikoek, egoera hau zehatz mehatz ezagutzen dute, baita irtenbideak ere. Aspalditik sinetsita geunden hezkuntza, osasungintza eta pentsio eta Gizarte Segurantzako sistemekin batera, Zerbitzu Sozialen Sistema indartsu bat, ongizatearen laugarren zutabea izan behar dela. Horretarako Legeak, egon badaude. Non dago akatsa? Non hutsuneak hori horrela ez izateko?.\nGaur egun gure Autonomia Erkidegoan, mendekotasuna dutelako, milaka pertsona nagusik prestazioa jasotzeko eskubide subjektiboa du baina horietatik %20, dagokien laguntzaren zain daude. Zahar-etxeetako plaza eskaera, orain arte oso handia izan da eta eskaintza oso urria.\nZahar egoitzan plaza lortu ez dutenak (gehiengo handi bar) etxeko laguntza zerbitzua jasotzen dutela pentsa dezakegu. Horien guztien orain arteko egoera larria izan bada, hemendik aurrera areagotu egingo dela uste dugu.\nEgia da aspalditik LAB Helduak, Pentsionistak Martxan, BABESTU eta beste zenbait Erakundek, hau guztia aztertu eta etorkizunari begira proposamenak eta egitasmoak (Mendekotasun Lege Propioa) lantzen ari ginela eta ari garela. Bat-batean, Korona-Birusaren pandemiak bete betean harrapatu gaitu eta azpiegiturak berritu gabe eta baliabide zaharkituekin kudeatzea tokatu zaigu. Ondorioak latzak eta luzarorako izango dira, zerbitzu sozialetako langileentzat, pazienteentzat eta gizarte osoarentzat.\nJakina da Zahar Egoitzen arazo larrienetakoa, langile kopuru eskasia dela\nNola kudeatzen dituzte hemen aipatutako Zerbitzu Sozialak beste herrialdeetan? Ba al dago beste modurik? Guk aztertutakoaren arabera, Europako Ipar Herrialdeetako egoera izan daiteke eredugarria.\nArgi dago babes sozial zabalena eskaintzen dutela eta hori lortzeko fiskalitate maila oso altua daukatela.\nEstatuaren eskumenak eta parte-hartzea arlo sozialean erabatekoa da, bereziki diru sarreren banaketari dagokienez: berdintasuna eta justizia irizpideak erabiliz.\nBaina horrekin batera azpimarratu behar da gizartearen kontzientzia eta parte hartze politiko maila handia indarrean dagoen ereduarekiko, beraien soldaten %50a zergetara bideratzeraino. Gizartearen eskubide unibertsalean oinarritzen da eta zerbitzu sozialen prestazioak gune hurbilenetatik jasotzen dira, hau da, udaletxetik, beti ere Gobernuaren planifikazio orokorra jarraituz.\nHerrialde horietako beste ezaugarri nabaria da ustelkeria eta iruzurraren aurka daukaten erabateko arbuio jarrera.\nDanimarkan, adibidez herrietatik, hau da gune hurbilenetik kudeatzen dira zerbitzu sozialak eta osasungintzakoak eta erakunde bakarrean finkatzen dira. Ardura bakarrarekin eta baliabide ekonomikoen kudeaketa bakarrarekin. Horretarako zahar-etxe bat, osasun zentro batean bihurtzen da eta hor atenditzen dituzte herriko pertsona nagusi guztien zerbitzu guztiak. Hori dena Estatuaren kontura.\nHemen, bitartean, ikusten ari gara pertsona nagusien zerbitzuen nondik norakoa pribatizazio bidetik doala. Pribatizaziotik eta norberaren etxean lortu dezakeen zerbitzuetatik. Horren guztiaren ondorioak aspalditik nozitzen ari gara eta pandemia latz honen garaian bere gordintasunean kaleratzen ari zaizkigu.\nZAHAR EGOITZEN INGURUKO ZENBAIT DATU ESANGURATSU\nAspaldian ohituak geunden entzuteaz gizartearen zahartzea arrakasta soziala dela baina denok dakigu hori horrela izan dadin kudeaketa egokia behar duela. Esate baterako, mendekotasuna zahartzaroarekin bat egiten duen egoera da eta adituek diotenez 80 urtetik aurrera sortzen omen da. Lehenengo lau urteetan bigarren gradukoa eta hortik aurrera hirugarren gradukoa.\nGaur egun badaukagu mendekotasun Legea, 2006koa dena eta Estatu mailakoa. Legeak agintzen duena betetzea derrigorrezkoa da eta mendekotasuna daukatenentzat, eskubide subjektiboa da.\nMendekotasun 0 eta 1 mailako graduentzat laguntza-ardura udaletxeena da. Bigarren eta 3 graduena, Foru Aldundiena. 2018an Euskadiren mendekotasun gastua pertsona bakoitzeko 8458€koa izan zen. Euskadin 2018an, mendekotasuna onartua zeukaten 78811 pertsona zeuden;: horietatik 65017k nolabaiteko prestazioa jasotzen zuten baina 13794k ez zuen inongo prestaziorik. Horietatik 8389 lehen gradukoak ziren eta 5405 bigarren eta hirugarren gradukoak. Non dauden hauek guztiak? Beraien etxeetan senide edo laguntza pribatuaren babespean.\nZenbat zahar-etxe plaza beharko genituzke Euskadin Munduko Osasun Erakundearen arabera? 65 urtetik goiko 100 pertsonako 8,8 beharko lirateke. Bizkaiko datuen arabera 2016an 3,86 plaza zeuden. Datu hauek argi erakusten dute mendekotasunarenpean Euskadin egon daitezkeen milaka pertsona nagusi beraien etxeetan daudela.\nJakin badakigu hau baretzen den egunean, ez dela ezer berdin izango edo ez lukeela berdin izan behar.\nKontutan hartu beharreko beste datua zahar egoitzetako plaza gehienak pribatuak direla da. Bizkaian 2016an, soilik %24,3 ziren publikoak. Plaza pribatu baten, batez besteko prezioa 3100€ inguru dira eta kontzertatutako plaza batena 2900€ inguru. Baina zein da koste erreala? Gure kalkuluen arabera Euskadiri dagokionez 2050€ izango litzateke arrazoizko prezioa. Argi dago zahar egoitzena batzuentzat negozio ederra dela.\nLABen txosten baten arabera “zenbait enpresa pribaturen errentagarritasuna %16ko da eta plaza guztietatik %87a, hiru talde handik kudeatzen ditu”.\nJakina da zahar egoitzen arazo larrienetakoa langile kopuru eskasia dela, bereziki gaueko zerbitzuetan. Hori da pribatizazioaren beste ondorioetako bat. Egoiliar bakoitzari eman beharreko denbora eguneko 2 ordukoa izan beharko litzateke; Gipuzkoan 90 minutukoa da, Araban 88 minutukoa eta Bizkaian (plaza pribatu gehien daukana) 60 minutukoa.\nBukatzeko, Euskadiko Zerbitzu Sozialen Legeak dioenez, egoiliar bakoitzaren eskubidea da beretzat egindako zaintza plangintza egotea eta horrekin batera erreferentziazko profesional bat edukitzea. Egoiliarrek eskubidea daukate plangintza horretan eta balorazioan parte hartzeko, zuzenean edo familiartekoen bitartez. Plangintza horri “Norberaren Zaintza Plangintza” deitzen zaio (PAI gaztelaniaz) eta garrantzi bereziko dokumentua da, izan ere, bi aldeek sinatutakoa eta betebeharrekoa baita.\nOrain artekoa azaldu ondoren eta gaur egun, koronabirusa dela eta zahar egoitza askotan bizi duten egoera ikusirik, hemen esandakoarekin zerikusi zuzena daukala uste dugu. Zerbitzu Publiko baten etengabeko pribatizazio bilakaeraren ondorioa dela esan dezakegu. Prebentzio kontzeptua, ezezaguna da arlo gehienetan. Zaintza emozional-afektiboa zer den susmatzea ere, ezina.\nLangileen egoeraren inguruan, zer esan? Aipatu ditugu zer nolako ratioak dituzten. Zein baliabideekin tokatu zaie aurre egitea pandemiari?\nEgoitzetako kudeatzaile zuzenak eta arduradun nagusiak (Foru Aldundiak) zer nolako informazioa ematen ari dira familiartekoei eta gizarte osoari?\nGure hausnarketan aurkeztu ditugu zerbitzu publikoak lantzeko beste eredu guztiz ezberdinak. Baina horrek, gizartearen kontzientzia maila eta erantzukizun handia eskatzen du, baita botere publikoenganako kontrol zorrotzagoa ere. Hemen, sistema baten porrot itzela bizitzen ari gara. Berriro errepikatzen uzten badiogu, gauzak aldatzeko aukera gutxi izango ditugu eta ordaindu beharreko prezioa askoz garestiagoa izango da.\nEzer gutxi aipatu dugu, egoera honek sorrarazi dituen elkartasun eta auzolan mugimenduaz. Oso zabalak eta era askotakoak dira. Horiek dira gure herritarren indarguneak. Mantendu beharrekoak, zalantzarik gabe.\nPentsiodunen Mugimenduak zer dauka esateko une berezi honetan?\nMugimendu zabal honek dagoeneko, 27 hilabete daramatza indarrean. Horren ondoren gaur egun ezagutzen dugun mugimendu zabal eta erabat anitza osatu dugu.\nGure aldarrikapen nagusienak gizarteratu ditugu, gehien bat pertsona nagusi orok pentsio duina izan behar duela; genero-arrakalak soldatetan eta pentsioetan gainditu behar direla eta beste hainbat. Eta hori dena kalean eskatu eta exijitu dugu milaka eta milaka pertsonen mobilizazioen bidez: herri mailakoak, eskualde mailakoak eta hiri mailako manifestazio handiak eginez. Ibilbide luze honetan eta mugimendu anitza izanik, gorabeherak egon direla ezin daiteke ukatu baina gehiengo handi batek, aipatutako helburu nagusien alde borrokan jarraitu du.\nHalako batean, izurrite berri batekin topo egin dugu. Izurrite berri bat diogu zeren eta aurretik ere beste izurrite mota asko ezagututakoak gara. Oraingoan ere aurre egitea tokatu zaigu eta horretan gaude, nahiz eta oso prezio garestia ordaindu. Batzuentzat orain arte, guk urte asko betetzea gizarte aurreratu baten zoriontzeko emaitza zen. Oraingo egoera lazgarri honetan aldiz betiko horiek “normaltzat” jotzen dute gu izatea kaltetuenak, izan ere polipatiaz beterik gaude batzuen pozerako. Hemendik ere ikasiko dugu eta ikasketak baliatuko ditugu.\nEz dakigu zergatik, baina bat-batean, ahaztuta gintuzten hedabideak berriro ere gutaz gogoratzen hasi dira. Kontzientzia txarraren seinale? Ez dut uste. Laister jakingo dugu non dagoen sakoneko arrazoia.\nBitartean hor ari gara teknologia “berriak” erabiliz, gure arteko harremanak nolabait mantentze aldera saiatzen. Astelehenero irteten gara geure leiho eta balkoietara (daukanak) geure zapiak eta pankartak haizeratuz, bizirik gaudela eta kalera berriro noiz irtengo zain.\nHemen azken bi hilabeteetan gauza asko gertatu dira eta sakonki aztertuko ditugu eta noski, betiko borrokarekin inoiz baino indartsuago jarraituko dugu.